RTS :: Šainović: Odbili smo okupaciju, bombardovanje se nije moglo izbeći\nPolitika Šainović: Odbili smo okupaciju, bombardovanje se nije moglo izbeći\npetak, 15. mar 2019, 14:22 -> 16:14\nŠainović: Odbili smo okupaciju, bombardovanje se nije moglo izbeći\nNekadašnji potpredsednik vlade Jugoslavije Nikola Šainović ocenjuje da je Pariska konferencija koja je počela na današnji dan 1999. godine kao nastavak pregovora u Rambujeu, bila još jedna neiskrena ponuda međunarodne zajednice da se reši kosovska kriza, posle čije propasti je usledilo je bombardovanju Srbije.\nPrema njegovim rečima, skup u Parizu koji je propao posle samo četiri dana, bio je još tužniji od Rambujea koji je predstavljao kraj jednog procesa. Kako kaže, u Rambujeu nije bilo pregovora, a u Parizu nije bilo ni razgovora.\nBombardovanje Srbije je bilo izvesno, zaključuje Šainović. Trebao im je izgovor - srpsko odbijanje mirovnog sporazuma i u Parizu, a koji ni Albanci nisu potpisali u Rambujeu gde su prethodno vođeni pregovori pod okriljem Kontakt-grupe za Balkan.\n"Kosovu ni pod pretnjom nismo mogli da damo suverenitet, kao ni da istim potpisom prihvatimo okupaciju cele zemlje", rekao je Šainović za Tanjug i podsetio da je srpskoj delegaciji upravo ponuđen takav dokument.\nOn je podsetio da se tada od Beograda očekivalo da prihvati da snage NATO-a "dođu u zemlju, da nose oružje, lišavaju slobode koga hoće, da ga izvedu pred službenika, ne pred sud", što su sve, kako kaže, elementi okupacije.\n"Samo dve rečenice ispod u dokumentu koji je trebalo da potpišemo, pisalo je da bi tako bilo tri godine, a posle toga bi međunarodna konferencija odlučivala u skladu sa voljom naroda", naveo je Šainović.\n"Ni tada nismo,a ne bismo ni danas mogli da potpišemo taj papir i to je istorijska činjenica. Iz dana u dan stizale su nam sve lošije ponude. U Parizu nam je nuđeno to isto zato što se znalo da nista ne možemo da prihvatimo", rekao je on.\nRambuje bio osuđen na politički neuspeh\nGodinu dana nakon bombardovanja stigla je nova potvrda da su tvrdnje srpske strane da cilj pregovora u Rambujeu nije bio traženje rešenja, već način da se bombarduje Srbija, činjenica i to iz Bele kuće od čoveka koga je 15 godina kasnije, za zasluge, odlikovala kosovska predsednica Atifete Jahajaga.\n"Stvarna namera SAD bila je da započne rat u koji će uvući Evropu, rukovodeći se ciljem da se jugoslovenska delegacija dovede u položaj da prosto ne može da potpiše dokument. Svi zvaničnici uključeni u proces veoma jasno su stavili do znanja da se Srbi moraju uciniti odgovornim kako bi se prešlo u vojnu akciju", rekao je Rubin.\nŠainović je podsetio da je Rambuje usledio posle Dejtona, Sporazuma o obrazovanju, Kritske konferencije i šatl diplomatije koja je išla paralelno sa Deklaracijom o samoupravi.\nOn dodaje da je upravo slika Ričarda Holbruka iz Junika sa čovekom sa kalašnjikovom događaj koji potvrđuje da je Albancima obećava država.\nRečeno im je da će SAD izvrštiti takav pritisak na Miloševića da promeni Ustav da bi Kosovo dobilo nezvisnost, navodi Šainović i dodaje da je istvoremeno poruka bila "odatle, pa nadalje onaj ko vodi proces vodi ga u rat".\n"Zato je Rambuje bio osuđen na politički neuspeh", kaže Šainović.\nKlinton rekao da ne bi ni on potpisao ono što je dato Miloševiću\nOn je podsetio i na to da je prvi čovek SAD Bil Klinton rekao delegaciji američkih Srba da ono što je dato Miloševiću ni on ne bi potisao, a da bi prekid bombardovanja doveo u pitanje krediblitet NATO-a, SAD i predsednika SAD.\nPolitički odnosi Srbije i Belorusije odlični


Iz Vlade Srbije se niko nije obraćao fudbalerima i treneru iz Srbije, članovima slovačkog Slovana u vezi sa utakmicom njihovog kluba sa kosovskim Feronikeljijem, rečeno je nezvanično za Radio Slobodna Evropa (RSE) u Vladi Srbije.\n"Igrači Aleksandar Čavrić i Dejan Dražić i trener Vladimir Radenković, poštovali su preporuku Vlade Srbije i neće igrati protiv kluba Feronikelji, a FK Slovan je samo prihvatio i ispoštovao takvu odluku igrača i trenera i oni neće igrati ni u jednoj od dve utakmice protiv kluba Feronikelji", rekao je za RSE portparol FK Slovana Tomaš Šigerl.\nSlovački klub je zamolio navijače da poštuju ovu činjenicu i njihove odluke, "iako situacija nije prijatna za sve".\n"Niko nas nije zvao, to je bio slobodan izbor moj i igrača", napisao je u telefonskoj poruci trener Vladimir Radenković na naše pitanje da li ih je zvao neko iz Beograda iz institucija povodom utakmice sa Feronikeljijem.\nNavijači Slovana su za vreme utakmice na tribini razvili transparent sa natpisom "Nema predaje. Kosmet sveta srpska zemlja".\nUtakmica Slovana iz Bratislave i Feronikeljija iz Glogovca odigrana je u sredu uveče u Bratislavi u prvom meču drugog kola kvalifikacija za Ligu Evrope. Slovački klub je pobedio rezultatom 2:1.\nSlovačka: Igrači porijeklom iz Srbije neće nastupati na utakmici sa kosovskim timom\nZašto fudbaleri ne mogu da igraju\n"Ono što običan čovek može da vidi, ukoliko naši visoki državni funkcioneri sede za istim stolom sa zvaničnicima Kosova, ne znam zašto onda naši sportisti ne bi na sportskom borilištu bili sa sportistima sa Kosova, bez obzira što ne priznaju njihovu državnost", kaže za RSE Zoran Pavić, sportski novinar u dnevnom listu Danas.\nSlovački portal Sport 24 objavio je, dan pred utakmicu, izjavu jednog fudbalera, Aleksandra Čavrića, koji je rekao da je spreman za utakmicu, ali da će zajedno sa Dražićem i Radenkovićem poštovati ono što dolazi od srpske vlade.\nTrener Vladimir Radenković, zvanično je pomoćni trener tima, ali nekoliko poslednjih dana on vodi tim. Klub je 19. jula saopštio da će Radenković privremeno voditi klub nakon smene trenera Martina Ševela.\nPrema slovačkoj novinskoj agenciji TASR, Radenković je, takođe uoči utakmice, povodom odluke da ne bude deo tima u meču sa kosovskim klubom izjavio: "Ovo je veoma specifična situacija za mene. Tek sam juče saznao. Ali uzajamno komuniciramo. Za mene će biti važno da još jednom razmotrimo stvari tokom večernjeg treninga u utorak".\nNa upit RSE upućen kabinetu premijerke Srbije Ane Brnabić, Ministarstvu omladine i sporta i Ministarstvu spoljnih poslova, o tome da li je iz Vlade Srbije dvojici igrača i treneru kluba Slovan iz Bratislave upućen poziv da ne učestvuju na utakmici sa kosovskim Feronikeljijem, te kakav je stav Vlade Srbije u vezi sa učešćem sportista iz Srbije na utakmicama sa kosovskim sportistima, iz Ministarstva sporta nam je prosleđena samo preporuka Vlade Srbije sportskim organizacijama doneta u junu 2015. godine.\nU toj preporuci za postupanje sportskih organizacija u slučajevima kada na međunarodnim takmičenjima učestvuju sportisti sa Kosova u svojstvu reprezentacija navodi se da bi granski sportski savezi trebalo da nastoje da se izbegnu takmičenja timova iz Srbije i Kosova u istoj grupi.\n"Po dostavljanju informacije od granskog sportskog saveza o takmičenju, Ministarstvo spoljnih poslova svojim kanalima i sportski savezi će državu domaćina i organizatora obavestiti o neophodnosti obezbeđivanja statusne neutralnosti u nastupima sportista sa Kosova, odnosno potrebi da se uklone obeležja Republike Kosovo iz dvorana, stadiona i sportskih objekta gde se takmičenje održava", stoji, između ostalog, u toj preporuci.\nTakođe se navodi da je u slučaju izostanka dogovora sa organizatorom i isticanja obeležja države Kosovo potrebno da sportisti iz Srbije učestvuju uz izjavu da njihovo učešće "ne znači priznanje jednostrano proglašene nezavisnosti Kosova i ne prejudicira poziciju Srbije prema statusu te teritorije".\n'Razumevanje jer Slovačka nije priznala Kosovo'\n"Gotovo da sam siguran da država Srbija nije uticala na odluku ta dva fudbalera i jednog trenera", smatra novinar Zoran Pavić komentarišući izostanak dvojice fudbalera i trenera sa meča Slovana i Feronikeljija.\nOn navodi da je situacija specifična i po tome što Slovačka nije priznala Kosovo kao državu, te se verovatno, na osnovu toga, tamo blagonaklonije gleda na "želju dva fudbalera i trenera da na toj utakmici ne nastupe".\n"Mislim da je to pre svega njihova odluka (fudbalera i trenera, prim. aut.), da li motivisana patriotskim razlozima, ili 'patriotskim' ili praktičnim, jednostavno ljudi sebi nisu hteli da naprave probleme. A imali su tu sreću da su u klubu u kome igraju pokazali razumevanje za takav potez", ocenjuje Pavić.\nPavić: Siguran da Srbija nije uticala na odluku ta dva fudbalera i jednog trenera\n"Sumnjam da je država čak i neformalno izvršila pritisak u ovom slučaju, kao što je bilo pritisaka vrlo verovatno, gotovo izvesno kad su bili u pitanju selektor reprezentacije Crne Gore (Ljubiša Tumbaković) i dvojica igrača, srpskih državljana jer je odluka doneta veče pred utakmicu, a tri meseca ranije se znalo da će Crna Gora da se sastane sa Kosovom. Tu je definitvno bilo raznoraznih, ja mislim neformalnih pritisaka, odnosno da su oni došli od nekih ljudi koji nisu državni funkcioneri, da je pritisak išao na nivou najobičnijih, ali vrlo opasnih pretnji", navodi Pavić.\nDio crnogorske reprezentacije nije izašao na teren protiv Kosova\nUtakmica Crna Gora – Kosovo, u okviru kvalifikacija za evropsko prvenstvo 2020. godine, igrana je 7. juna bez selektora crnogorske reprezentacije Ljubiše Tumbakovića i dva igrača - Mirka Ivanića i Filipa Stojkovića, koji su rođeni u Srbiji i igraju za Crvenu Zvezdu, a koji su odbili da igraju protiv reprezentacije Kosova o čemu je javnost saznala nekoliko sati pred početak meča.\nPosle utakmice Izvršni odbor Fudbalskog saveza Crne Gore (FSCG) smenio je selektora Tumbakovića i izrazio ogromno žaljenje što su pritisci iz pojedinih krugova učinili da u ovom važnom meču za nacionalni tim ne nastupe Filip Stojković i Mirko Ivanić.\nPrvi meč Crne Gore i Kosova\nSredinom juna je predsednik Fudbalskog saveza Crne Gore Dejan Savićević, u emisiji "Živa istina" na Javnom servisu Crne Gore, izjavio da je pritisaka na selektora Ljubišu Tumbakovića bilo i ranije, ali da mu nije nagovestio da bi zbog njih mogao napustiti reprezentaciju uoči tako važne utakmice, kakva je bila sa selekcijom FS Kosova.\nSavićević je tada ustvrdio da je predsednik fudbalskog kluba Crvena zvezda Zvezdan Terzić bio jedan od "ključnih ljudi koji su vršili pritisak na fudbalere Zvezde, naravno preko navijača".\nTerzić je ubrzo odgovorio da je to bila lična odluka fudbalera.\n"Igrači Crvene zvezde nisu odbili da igraju za Crnu Goru, to im je i čast i zadovoljstvo, već su odbili da igraju protiv takozvane države Kosovo i stoje mirno pred himnom i zastavom nepostojeće države Kosovo", naveo je Terzić tada.\nI ovo nisu jedini primeri kada se politika umešala u sport.\nJoš bez mečeva srpskih i kosovskih klubova\nEvropska rukometna federacija (EHF) suspendovala je Rukometni savez Srbije i izbacila mlade rukometašice Srbije iz kvalifikacija za Svetsko prvenstvo, nakon što je ministar policije Srbije Nebojša Stefanović zabranio organizaciju utakmice Srbije i Kosova u Sportskom centru Kovilovo nadomak Beograda.\nMinistarstvo unutrašnjih poslova Srbije saopštilo je tada da rukometašice Kosova neće igrati nijednu utakmicu na kvalifikacionom turniru juniorki za Svetsko prvenstvo u Kovilovu "kako bi se izbegla bilo kakva mogućnost sukoba između policijskih službenika Ministarstva i građana".\nOdluci kojom je onemogućeno odigravanje meča prethodile su višednevne tenzije u javnosti Srbije i najave iz ekstremno desničarskih krugova koji su nastojali da se okupe ispred Sportskog centra u Kovilovu.\nRukometašice Srbije diskvalifikovane zbog otkazivanja meča sa Kosovom\nU maju 2018. godine reprezentacija Kosova u karateu je zaustavljena na prelazu Merdare, kada su krenuli na Evropsko prvenstvo u karateu u Novom Sadu.\nMinistar omladine i sporta Vanja Udovičić je, tokom Olimpijskih igara u Riju 2016. godine, gostujući na Radio-televiziji Srbije, izjavio da je preporuka vlade i svih saveza da srpski sportisti napuste pobedničko postolje ako se na njemu nađu sa nekim učesnikom sa Kosova, a da je odluka na samim takmičarima.\nKosovo je, u međuvremenu, postalo član svih međunarodnih sportskih organizacija, učestvuje na Olimpijadi, u evropskim kupovima, podseća Zoran Pavić.\n"Najveće organizacije kao što su UEFA, FIBA, koriste poludirigovani žreb, kao što važi za Ukrajinu i Rusiju, ili za Tursku i Kipar, gde pokušavaju da izbegnu sudar klubova i reprezentacija Kosova i Srbije. Međutim, vremenom će i to, po mojoj prognozi možda za godinu, dve, prestati da se uvažava kao razlog. I Srbija i srpski klubovi će sukcesivno imati bezbroj problema zato što nepriznavanje te države (Kosova) međunarodnim organizacijama ništa ne znači", navodi Pavić.\nKosovo je priznato kao nezavisna država od strane više od 110 zemalja, ali Beograd ne priznaje kosovsku državnost i dugo je pokušavao da izoluje svoju bivšu pokrajinu u međunarodnim odnosima.


Izvor: RTS, 13.Jun.2021, 05:53\nUskoro će stočari, proizvođači mleka, moći sami da zatvore krug i sa gotovim, prerađenim mlekom izađu na tržište u našoj zemlji. Ksenija Čobanović sa departmana za stočarstvo Poljoprivrednog fakulteta u Novom Sadu kaže za RTS da će obuka biti besplatna, kao i da nije ograničen broj onih koji će moći da pristupe platformi. Cilj obuke je da se pomogne malim proizvođačima mleka koji žele da se bave proizvodnjom mlečnih proizvoda, kao i da se ljudi zadrže na selu, poručuje >> Pročitaj celu vest na sajtu RTS << Čobanovićeva.\nKsenija Čobanović ističe da je projekat osmišljen da pomogne proizvođačima mleka i kod nas, i u Evropi.\n"Projekat se zove ‘Milket’, što je skraćenica od moderno i inovativno onlajn znanje i iskustvo u preradi mleka. Zemlja koja rukovodi projektom je Slovenija", kaže Čobanovićeva.\nPored Slovenije i Srbije, u projektu učestvuju i Italija, Španija, Hrvatska i Litvanija.\n"Cilj ovog projekta je da se pomogne proizvođačima mleka koji se i u Evropi i kod nas susreću sa malom otkupnom cenom mleka i nemogućnošću da samo prodajom mleka mlekarama pokriju sve troškove proizvodnje", dodaje Čobanovićeva.\nZbog potrebe za stručnim znanjem u oblasti prerade mleka, kako ističe, zemlje partneri su pronašli način da stvaranjem te obrazovne platforme pruže potrebno znanje proizvođačima mleka koji planiraju da u okviru svojih gazdinstava prerađuju mleko i mlečne proizvode, da dobiju dodatnu vrednost i da ne zavise od samo jednog izvora prihoda.\nObuka je besplatna, a broj ljudi koji će je pohađati nije ograničen.\n"Mi smo još u fazi stvaranja te obrazovne platforme. Ona će biti dostupna početkom sledeće godine i svi zainteresovani će moći da pristupe toj platformi i da dobiju potrebna znanja iz oblasti prerade mleka u kvalitetne i zdravstveno bezbedne mlečne proizvode", navodi Čobanovićeva.\nUkazala je na to da će svi zainteresovani na toj platformi moći da odaberu deo koji ih interesuje, da pristupe video-materijalu i zapisima koji se tu nalaze iz oblasti proizvodnje određenih mlečnih proizvoda.\nSmatra da je značajno što će postojati mogućnost komunikacije sa stručnjacima iz različitih oblasti prerade mleka.\n"Zanimljivo je da svaki segment pokrivaju različiti stručnjaci iz različitih zemalja, tako da mislim da će biti posebno zanimljivo da se naši proizvođači mleka, koji se interesuju za preradu, upoznaju sa mogućnostima proizvodnje različitih tradicionalnih mlečnih proizvoda iz zemalja EU", rekla je Čobanovićeva.\n"Cilj ove obuke je da se pomogne malim proizvođačima mleka koji žele da se bave proizvodnjom mlečnih proizvoda da proizvode kvalitetne, zdravstveno bezbedne mlečne proizvode i da proizvodnja bude spoj tradicionalnog i modernog mlekarstva, a takođe je cilj da se zadrži stanovništvo u seoskim sredinama, jer će se na ovaj način uposliti i članovi domaćinstava", zaključila je Čobanovićeva.\n10:10: Dnevni rekordi hospitalizacija zbog Kovida 19 u južnim državama...


(Ne)realizam oko novog ustava\n19. septembar/rujan, 2006.\nNedavna odluka Skupštine Srbije da se u preambulu novog ustava ugradi odredba o Kosovu kao sastavnom delu Srbije, i to u trenutku kada se još uvek vode pregovori o konačnom statusu pokrajine, na izvestan način intenzivirana je današnjim sastankom premijera Srbije Vojislava Koštunice i zamenika predsednika Srpske radikalne stranke Tomislava Nikolića. Koštunica i Nikolić su ocenili da je neophodno da se u najkraćem roku donese novi ustav u kojem bi bilo potvrđeno da je Kosovo sastavni deo Srbije. Oni su se saglasili, kako se navodi u saopštenju, da bi to omogućilo pravovremeni i na pravu zasnovan odgovor Srbije na mogući pokušaj da se ide na nametnuto rešenje za Kosovo.\nVisoki funkcioner Demokratske stranke Srbije Đorđe Mamula u izjavi za Radio Slobodna Evropa kaže da je vladajuća većina, odlučujući se na usvajanje ovakve odluke u Skupštini, imala u vidu poslednje stavove Kontakt grupe koji nagoveštavaju da će biti osporen suverenitet Srbije nad Kosovom. On dodaje da je Srbija priznata kao samostalna država u Ujedinjenim nacijama po Ustavu iz 1990. godine, te da taj još uvek važeći akt sadrži i odredbu o Kosvu kao integralnom delu Srbije:\n“Tako da se išlo da ne bi trebalo da ono što nam priznaju Ujedinjene nacije činjenicu priznanja samostalne države ne uzmemo u obzir, već bi trebalo to da naglasimo još jednom, jer ni u jednom dokuemntu Ujedinjenih nacija nije predviđeno da postoji pravo na oduzimanje teritorije jednoj državi.”\nS druge strane, visoki funkcioner Liberalno-demokratske partije Nikola Samardžić ovakvu odluku Skupštine Srbije smatra iracionalnom i naglašava da ona neodoljivo podseća na manipulacije koje je, kada je reč o Kosovu, sprovodila Miloševićeva vlast:\n“Današnje političko rukovodstvo Srbije nastoji da se zakloni iza građana Srbije učinivši ih odgovornim i za prošlost i za sadašnjost i za budućnost tako što će se taj i takav ustav potvrditi na referendumu koji je planiran.”\nOdlukom Skupštine Srbije izražava se nepodeljeni stav javnosti Srbije da Kosovo treba da ostane sastavni deo Srbije, kaže u izjavi za Radio Slobodna Evropa potpredsednik Skupštine Srbije i visoki funkcioner Demokratske stranke Milan Marković. On naglašava da čitavu stvar ni na koji način ne treba dovoditi u vezi sa politikom Miloševićeve vlasti prema Kosovu - i podvlači:\n“Prosto, svaka država ne može dobrovoljno pristati na sopstvenu dezintegraciju. To važi i za Srbiju i ne vidim u tom ništa sporno. Što se tiče čekanja konačnog rešenja statusa Kosova i Metohije, ne možemo valjda mi sami odustati od pravljenja ustava ili možda od toga da u ustavu navedemo da je Kosovo i Metohija deo Srbije samo zbog toga što ne znamo kakva će konačna odluka biti međunarodne zajednice po pitanju Kosova i Metohije.”\nNikola Samardžić, iz LDP-a, međutim smatra da će odluka Skupštine imati dalekosežne i negativne posledice kako na odnose u regionu tako i na odnose sa institucijama međunarodne zajednice:\n“Srbija se ovom odlukom učinila nekompetentnom i nesposobnom da ubuduće štiti prava i status srpske manjine na Kosovu koja će biti prepuštena i samoj sebi i kosovskim vlastima i međunarodnim institucijama. Drugim rečima, Srbija će na osnovu ove odluke ponovo biti parija, izopštenik iz međunarodnih odnosa. Ona se vratila na kurs izolacionističke politike koja je dovela do krvavog raspada druge Jugoslavije.”\nNaposletku, analitičar Zoran Stojiljković odluku da se odredba o Kosovu kao sastavnom delu Srbije unese u preambulu novog ustava smatra očekivanom imajući u vidu raspoloženje ključnih političkih aktera. On ističe da takva praksa nije nepoznata u Evropi, ali i upozorava na moguće implikacije ovakvog poteza:\n“To je sadržao i ustav Savezne Nemačke pre objedinjenja obe Nemačke i to se pokazalo kao tendencija. Ako tu sad bude nerealizma u odnosu na kontekst i pokušaja da se to prenese i na odredbe o organizaciji vlasti i njenoj vertikalnoj i hoprizontalnoj podeli, onda je to nešto što rizikuje da ustav učini ne ustavom kao trajnim konstitucionim dokumentom, nego trenutnim odnosom političkih snaga i raspoloženja u Srbiji.”\nŽene daleko od ekonomske jednakosti


Kompanija PROTEHNICOM GROUP DOO strogo vodi računa o zaštiti privatnosti svojih kupaca i korisnika naših internet prodavnica. U tom pogledu, koristimo šifrovani SSL protokol, standard koji omogućava da lični podaci koje korisnik ostavlja na našem portalu budu u potpunosti sigurni i zaštićeni od vidljivosti i zloupotrebe trećih lica.\nObavezujemo se da prikupljene podatke o korisniku dobijene kroz proces registracije na naš portal poput adrese, e-mail-a, broja telefona i svih ostalih podataka, nećemo ni po jednom osnovu prosleđivati drugim fizičkim ili pravnim licima, te da ćemo u potpunosti poštovati privatnost kupca. Navedeni podaci koje dobijamo od strane korisnika prilikom naručivanja proizvoda potrebni su nam kako bismo zadovoljili minimum neophodnih informacija o kupcu, bez kojih proces kupovine proizvoda putem naših internet prodavnica, ne bi bio moguć.\nSve poslovne aktivnosti koje obavljaju naši portali, u potpunosti su usklađene sa zakonima Republike Srbije.\nPre svakog unošenja proizvoda u naš prodajni asortiman, proveravamo tačnost informacija o proizvodima, trudeći se tako da na verodostojan način prikažemo celokupnu paletu proizvoda koju posedujemo sa tačnim informacijama, opisima i fotografijama, iako ne možemo u potpunosti garantovati za tačnost svih podataka. Takođe, trudimo se da na portalima uvek prikažemo ažurnu informaciju o trenutnoj dostupnosti proizvoda na sajtu.\nCelokupan sadržaj internet prodavnice protehnicom.rs, kao što su logo, tekstovi, baneri, informacije, fotografije i svi drugi elementi koji se pojavljuju na našim portalima, predstavljaju vlasništvo kompanije PROTEHNICOM GROUP DOO ili njenih komitenata, pa se u skladu s tim ne mogu koristiti bez prethodne saglasnosti iste. Zadržavamo pravo na promenu informacija i cena prikazanih na portalu, bez prethodne najave, a u skladu sa našom poslovnom politikom.


Vreme 1300 - Intervju – Branko Pavlovic, Generali osiguranje Srbija : Rastu i trziste i poverenje klijenata -->\n"Uvođenjem predugovornog obaveštenja, biće znatno smanjen izvor nezadovoljstva osiguranika. Novi Zakon će tako u velikoj meri eliminisati nerazumevanje koje štete će osiguravajuća kompanija platiti, a koje ne. To bi trebalo da rezultira povećanjem broja osiguranika koji jasno razumeju ugovoreno osiguranje, što će posredno uticati na širenje kulture osiguranja u Srbiji"\nPrema zvaničnom izveštaju Narodne banke Srbije, na kraju trećeg kvartala 2015. godine Generali osiguranje Srbija nalazi se na prvom mestu u RS po ažurnosti u rešavanju odštetnih zahteva. Za razliku od prosečne ažurnosti u rešavanju prijavljenih šteta na srpskom tržištu osiguranja, koja iznosi nešto iznad 76 odsto, kod Generali osiguranja Srbija taj procenat je skoro 84,4 odsto. Takođe, od jedanaest osiguravajućih društava koja se bave obaveznim osiguranjem motornih vozila, Generali osiguranje Srbija jedna je od samo tri kompanije koje imaju 100 odsto ažurnosti u isplati šteta. Ovi podaci bili su povod za razgovor sa Brankom Pavlovićem, članom Izvršnog komiteta i Chief Operating Officerom (COO) Generali osiguranja Srbija.\n"VREME": Šta vama govori podatak NBS da Generali osiguranje Srbija u prvih devet meseci ima učinak od skoro 85 odsto u ažurnosti u rešavanju šteta?\nBRANKO PAVLOVIĆ: Narodna banka smatra da je ažurnost u rešavanju šteta "osnovni kriterijum za procenu dobrog društva za osiguranje". To je odnos broja rešenih šteta u tekućoj godini sa ukupnim brojem šteta koje su mogle biti rešavane u osiguravajućoj kompaniji u istom periodu. Generali osiguranje zauzima prvu poziciju na rang-listi NBS posle tri kvartala, što pokazuje da Generali pruža najbolji servis oštećenima. Ažurnost u isplati šteta je veoma važna, jer pokazuje koliki deo šteta je rešen, odnosno koja kompanija se najviše trudi da što brže isplati naknade oštećenima. Drugim rečima, za vrhunsku ažurnost potrebno je da kompanija investira u kadrovsko-tehničku opremljenost, organizuje procedure i procese tako da obezbede efikasnost obrade šteta i uspostavi savremen informacioni sistem koji to može da podrži.\nBilansna suma svih društava za osiguranje u drugom kvartalu 2015. porasla je za više od 10 odsto u odnosu na isti period 2014, uz inflaciju ispod dva odsto, a bilansna suma Generali osiguranja nalazi se na prvom mestu sa više od 37 milijardi dinara. Kako tumačite ovaj rast, i da li rast vaše kompanije prati rast tržišta ili ga nadmašuje?\nBilansna suma je jedan od osnovnih pokazatelja poslovanja kompanija na finansijskom tržištu. Jednaka je ukupnoj aktivi, odnosno ukupnoj pasivi. Drugim rečima, uključuje svu imovinu, odnosno sve obaveze kompanije. Veličina bilansne sume, odnosno trenda njenog rasta, ukazuju koliko je jedna osiguravajuća kompanija uspešna. Rast bilansne sume celog tržišta osiguranja u Srbiji u prethodnoj godini najviše je posledica rasta tehničkih rezervi osiguranja, što proističe iz rasta ukupne premije tržišta. U poslednjih deset godina, bilansna suma domaćeg tržišta osiguranja je skoro učetvorostručena, što je dokaz velikog povećanja kvaliteta osiguravajućih kompanija na srpskom tržištu, kao i poverenja klijenata u domaće osiguravajuće kompanije.\nOd početka 2014. godine Generali osiguranje Srbija ima najveću bilansnu sumu na srpskom tržištu osiguranja. U drugom kvartalu 2015. godine, bilansna suma Generalija je povećana 23,5 odsto čime je zabeležen više nego dvostruko veći rast bilansne sume od rasta celog tržišta.\nŠta će se promeniti od kraja 2015, kada će početi da se primenjuje nova zakonska regulativa u vezi sa podrškom osiguranicima koji imaju štetu?\nZakon je uveo obavezu davanja određenih informacija ugovaračima osiguranja pre izdavanja polise. Između ostalog, potrebno je precizno navesti pokrivene rizike i isključenja iz pokrića. Do sada se povremeno dešavalo da dođe do nesporazuma između osiguranika i prodavaca osiguranja o tome koja pokrića pruža polisa. Uvođenjem predugovornog obaveštenja, biće znatno smanjen izvor nezadovoljstva osiguranika. Novi Zakon će tako u velikoj meri eliminisati nerazumevanje koje štete će osiguravajuća kompanija platiti, a koje ne. To bi trebalo da rezultira povećanjem broja osiguranika koji jasno razumeju ugovoreno osiguranje, što će posredno uticati na širenje kulture osiguranja u Srbiji.\nOsim toga, Generali priprema i android aplikaciju za mobilne telefone i ostale uređaje pod radnim naslovom "Šta da radim kad mi se desi šteta". U decembru će besplatna aplikacija biti dostupna na internetu i omogućiće svim zainteresovanim građanima da saznaju kako treba da postupe u slučaju da im se desi saobraćajna nesreća, požar, krađa itd. Građani će imati mogućnost da jednim klikom pozovu pomoć – na primer, da pozovu vatrogasce u slučaju požara – kao i da pročitaju da li treba da pozovu policiju u slučaju saobraćajne nesreće ili je dovoljno popunjavanje Evropskog zapisnika. Ukoliko imaju Generalijevu polisu odgovarajućeg osiguranja, aplikacija će pomoći razumevanju potrebnih koraka u proceduri prijave štete, kao i prikupljanje potrebnih dokumenata, što će klijentima dodatno smanjiti vreme od štete do isplate naknade i omogućiće zakazivanje lekarskog pregleda u Generalijevoj mreži zdravstvenih ustanova u slučaju bolesti.\nTakođe, za sledeću godinu Generali priprema web-portal preko koga će osiguranici moći da prijave štetu online, što bi trebalo da dodatno olakša i ubrza proces prijave i rešavanja šteta.\nOsiguranje od auto-odgovornosti čini više od trećine ukupne premije osiguranja u Srbiji, i u odnosu na pre godinu dana, poraslo je za skoro 40 odsto. Kakve novosti imate u vezi sa ovom vrstom osiguranja?\nNajvažnija promena desila se pre oko godinu dana, ali građani nisu dovoljno informisani o tome. Povećani su limiti za maksimalnu štetu koju osiguravajuća kompanija može da plati na osnovu auto-odgovornosti, sa 200.000 dolara na milion evra. To znači da ukoliko vozač u Srbiji napravi štetu trećim licima od npr. 300.000 dolara, ranije bi osiguranje platilo 200.000, a vozač bi morao sam, od svoje imovine, da nadoknadi 100.000 dolara, dok sada osiguravajuće kompanije plaćaju ceo iznos. Drugo, cena obaveznog osiguranja prethodni put je promenjena u avgustu 2008. godine, i, gledano u evrima, cena koja se danas plaća slična je onoj od pre sedam godina.\nNajsvežije vesti su vezane za početak važenja polisa srpskih osiguravajućih kompanija na Kosovu. Iako je to počelo tek letos, pa još ne postoje sređeni podaci, može se sa velikom verovatnoćom očekivati znatno povećanje prijavljenih šteta.\nPrema vašem iskustvu, koje prevare klijenti najčešće pokušavaju da sprovedu u vezi sa osiguranjem, koliko im to često uspeva, i na koji način se borite protiv tih prevara?\nPrema podacima američke grupe organizacija koje se bore protiv prevara u osiguranju (Coalition Against Insurance Fraud), skoro 10 odsto svih prijavljenih šteta neživotnog osiguranja može se okarakterisati kao prevare u osiguranju. U nekim slučajevima osiguravajuće kompanije takve štete na vreme prepoznaju i odbiju, ali se dovoljno veliki deo takvih šteta plati, pa pokušaja prevara uvek ima. Osiguravajućim kompanijama je veoma važna borba protiv prevara, jer na taj način odgovorno postupaju novcem osiguranika. Generali je ove godine identifikovao oko 450 pokušaja prevara sa štetama. I dugogodišnje zatvorske kazne, na koje osobe koje izvrše prevaru budu osuđene, deluju kao dobra preventiva protiv budućih pokušaja prevara. Skoro sve veće srpske osiguravajuće kompanije imaju formirane organizacione delove za sprečavanje prevara, koje se sa većim ili manjim uspehom bore protiv prevara. U cilju što efikasnije borbe sa prevarantima, Udruženje osiguravača Srbije je pre nekoliko meseci obezbedilo osiguravajućim kompanijama moćan alat za borbu protiv prevara, britanski softver FROPS. Kako identifikacija indikatora za prevare u praksi izgleda, može da posluži primer prve polise u Srbiji. Lazar Zuban, učitelj, pisar, prevodilac sa pet jezika i sudija Apelacionog suda, bio je jedan od zaslužnijih ljudi za formiranje moderne srpske države. Učestvovao je u donošenju Sretenjskog ustava. Za industriju osiguranja, Lazar je naznačajniji po tome što je prvi sklopio ugovor o osiguranju u Srbiji. Kod osiguravajućeg društva Assicurazioni Generali Austro-Italiche 1839. godine, osigurao je svoju kuću u beogradskom predgrađu Savamala od požara. Sve bi bilo u redu da mu samo nekoliko dana kasnije kuća nije do temelja izgorela. U današnje vreme, osigurani slučaj koji se desi posle nekoliko dana jedan je od osnovnih indikatora da je u pitanju prevara u osiguranju. Tada su ipak bila druga vremena, Lazar je bio jedan od najuglednijih ljudi u Srbiji i nije bilo dokaza da sve ipak nije samo slučajnost, tako da mu je Generali isplatio 175 talira.


Udoban i elegantan ranac, sa motivom Regija Sadr, dovoljno velik da unutra stanu sve potrebne sitnice, bilo da ga koristite svakodnevno ili za nošenje astronomske opreme\nNeverovatno praktičan i istovremeno moderan ranac sa motivima Svemira (Regija Sadr) koji možete nosititi u raznoraznim prilikama i u kombinaciji sa najrazličitijom odećom (opuštena letnja, sportska, odeća za plažu, casual varijante za posao itd.). Dovoljno je velik da unutra stanu sve potrebne sitnice, bilo da ga koristite svakodnevno ili za prenošenje astronomske opreme.\nPodloga ranca je crne boje, dok je slika koja prikazuje Regiju Sadr štampana dvostrano. Štampana fotografija visoke rezolucije pažljivo je utisnuta na podlogu. Motivi, bogati detaljima i bojama, su delo vrhunskog astrofotografa Borisa Štromara.\nŠifra proizvoda 61378\n2015 (S) / 2016 (L)


Najskuplji "polovnjak" u Srbiji - 120.000 evra! - Kragujevac online - Sve o gradu na jednom mestu\nTrenutno se nalazite na strani: Slobodno vreme Magazin Automobili Najskuplji "polovnjak" u Srbiji - 120.000 evra!\nKada je reč o konkretnim markama automobila, statistika sajta pokazuje da su najtraženiji "golf 4" i "golf 2", a zatim sledi "opel astra", Fijatovi "punto" i "stilo", a zatim i "reno megan" i "klio".\nProsečne cene polovnih vozila zavise od godine proizvodnje, pa tako za "reno klio" iz 2004. godine treba izdvojiti oko 3.000 evra, dok je za isti model četiri godine mlađi cena oko 5.000 evra.\nTakođe, gotovo tri puta veće interesovanje vlada za automobile sa pet vrata i oni su, kada se govori o istim modelima, često skuplji od onih sa troja vrata za 200 do 300 evra. Najtraženije su klasične limuzine, a za njima slede karavani, hečbek i kupei, dok su najzastupljenije boje polovnih vozila koja su u prodaji siva i crna.\nRazlika u ceni između "dizelaša" i "benzinca" kreće se od 1.000 pa čak do 1.500 evra, što može značajno da utiče na odluku kupca za koje vozilo će se opredeliti bez obzira na afinitete.\nNajskuplji polovni automobili koji se prodaju u Srbiji su već pomenuti "bentli kontinental", čija cena iznosi 120.000 evra (2008. godina), zatim "mercedes benz E 63 AMG" 88.000 evra (2010), pa "nisan GT-R" 86.000 evra (2011), "majbah 57" 80.000 evra ( 2008), "porše 911 turbo" 78.000 evra (2008) i "mercedes benz GL 320" 77.000 evra (2010. godina).


Mladi socijaldemokrati Prnjavora: Da je Kalabić i sam vjerovao da ima partiju, riješio bi papirologiju na vrijeme\nMladi socijaldemokrati Prnjavora poručili su danas Dragi Kalabiću da bi riješio, kako kažu, “svoju ušljivu papirologiju na vrijeme i odmjerio se na izborima” da je i sam vjerovao da ima partiju. “Ovako si samo uzeo […]\nNova stranka Drage Kalabića, bivšeg člana Predsjedništva SNSD i nekadašnjeg poslanika te stranke u brojnim sazivima Narodne skupštine Republike Srpske i Parlamenta BiH, podržaće kandidaturu Jelene Trivić za predsjednika Republike Srpske. Ovo za Srpskainfo potvrđuje […]\nObjavu prenosimo u cjelosti. Načelnik naše opštine nas je svojim prethodnim postupcima navikao da od njega ništa ne može iznenaditi, ali ovakvo ponašanje zaista prelazi granice tolerancije i razumijevanja. Ono što se ne smije prećutati […]\nMilan Aleksić gost emisije “Izazovi” BN TV: Ulaganje u potrošnju neće dati dugoročne rezultate (VIDEO)\nNakon što su se u Prnjavoru sastali Nenad Nešić i Miladin Stanić, putem društvenih mreža oglasio se Nešić koji je istakao da mu je lako postići dogovor sa patriotama kojima je Republika Srpska iznad svega. […]\nUsvojena izmjena Odluke o subvencionisanju troškova komunalnih vodnih usluga socijalno ugroženim korisnicima (VIDEO)\nPovećanja cijene vode neće biti – ovo je danas poručena na 12. redovnoj sjednici Skupštine opštine Prnjavor, tokom raznatranja Odluke o davanju saglasnosti na cijene usluga vodosnabdijevanja i odvodnje otpadnih voda. Skupština je, između ostalog, […]\nSkupština opštine Prnjavor održala je 12. redovnu sjednicu, na kojoj su razmatrane 23. tačke dnevnog reda\nSkupština opštine Prnjavor održala je 12. redovnu sjednicu, na kojoj su razmatrane 23. tačke dnevnog reda. Usvojena je, između ostalog, Odluka o davanju saglasnosti na cijene usluga vodosnabdijevanja i odvodnje otpadnih voda, Odluka o izmjenama […]\nPoljoprivrednicima u Prnjavoru lani uplaćeno 3,9 miliona KM podsticaja\nMinistar poljoprivrede, šumarstva i vodoprivrede Republike Srpske Boris Pašalić izjavio je danas u Prnjavoru da je resorno ministarstvo na račune poljoprivrednih proizvođača u ovoj lokalnoj zajednici prošle godine uplatilo 3,9 miliona KM podsticaja, te da […]\nKolegijum Skupštine opštine održao je u utorak, 12. aprila dvanaestu sjednicu na kojoj je jednoglasno usvojen zapisnik sa prethodne sjednice, kao i prijedlog da se u srijedu, 20. aprila održi 12. redovna sjednica Skupštine opštine, […]


'Grobari' poručili: "Hoćemo pobedu u derbiju!" - Sportske.net\n'Grobari' poručili: "Hoćemo pobedu u derbiju!"\nNajvatrenije pristalice aktuelnog šampiona Srbije poslale su u Jagodini jasnu poruku svojim miljenicima i stavili im do znanja da već sada mogu da počnu da misle na to kako da savladaju "večitog rivala" na "Marakani".\nFudbaleri Partizana proslavili su u Jagodini važnu i ubedljivu pobedu u okviru devetog kola JSL, koja ih vraća na čelo tabele sa dva boda više od drugoplasiranog Čukaričkog.\nTrijumf u derbiju devetog kola zadovoljio je najvatrenije pristalice crno-belih ali je već u Jagodini izabranicima Vuka Rašovića poslata poruka da se od njih očekuje pobeda u nadolazećem "večitom derbiju".\nNajveći praznik srpskog fudbala igra se za dve nedelje na našem najvećem stadionu a danas je podno Đurđevog brda sa južne tribine grmelo - "Hoćemo pobedu, pobedu u derbiju!".\nDo "večitog derbija" Partizan i Zvezdu očekuju još po dve utakmice. Partizan na svom terenu dočekuje Napredak pa gostuje Radničkom iz Niša u osmini finala Kupa Srbije, dok će Crvena zvezda u goste Nišlijama a onda dočekuje Radnički iz Kragujevca u nacionalnom Kupu.\n"Večiti derbi" na programu je 2. novembra a ukoliko u desetom kolu Partizan i Zvezda ostvare pobede ulog međusobnog okršaja na "Marakani" mogao bi da bude titula jesenjeg prvaka domaćeg šampionata.


RTS :: Sve spremno za EP u NS; Batez: Opravdaćemo poverenje\nOstali sportovi Sve spremno za EP u NS; Batez: Opravdaćemo poverenje\nnedelja, 03. mar 2019, 15:21 -> 15:39\nSve spremno za EP u NS; Batez: Opravdaćemo poverenje\nPripreme za Evropsko prvenstvo u rvanju za mlađe seniore do 23 godine teku po planu i biće sve spremno da takmičenje u novosadskom SPENS-u, najavljuju organizatori.\nDan pre početka EP, na kome će nastupiti 375 rvača iz 35 zemalja, pokrajinski sekretar za sport i omladinu Vladimir Batez, koji je predsednik Organizacionog odbora ovog takmičenja, kazao je da Novi Sad, dve godine nakon Evropskog senorskog šampionata u rvanju, spremno dočekuje drugo po važnosti takmičenje u rvanju.\nOn je naglasio da se takmičenje u rvanju, koje je srpski najtrofejniji olimpijski sport, organizuje uz podršku Ministarstva omladine i sporta, Pokrajinske vlade i Grada Novog Sada, te da se ta saradnja pokazala kao uspešna formula u organizaciji velikih sportskih takmičenja.\n"Rvački savez Srbije, koji organizuje predstojeće prvenstvo, pokazao je da je jedan od najboljih granskih Saveza u našoj zemlji i siguran sam da ćemo svi zajedno opravdati poverenje koje nam je ukazala Svetska rvačka federacija", istakao je Batez.\nOn je dodao da su se srpski takmičari dobro pripremali i poželeo im da u predstojećim borbama ostvare što bolje rezultate.\n"S obzirom na to da smo ušli u predolimpijsku godinu i da naše rvače i sve ostale sportiste očekuje borba za olimpijsku normu, sigiran sam da ćemo na ovom takmičenju imati priliku da vidimo mnogo sportista koji će nastupati na Olimpijskim igrama u Tokiju", rekao je Batez i podsetio da je Novi Sad ove godine omladinska prestonica Evrope, te da je veliko takmičenje ovog ranga, koje okuplja nekoliko stotina učesnika, sigurno prava promocija grada i Pokrajine.\nPredsednik Rvačkog saveza Srbije Željko Trajković naglasio je da je, osim velikih rezultata koje rvači ostvaruju, za taj sport veoma važno i to što postaje sve masovniji.\n"Organizovanjem ovog prvenstva u Srbiji želeli smo da podržimo generaciju naših rvača koja dolazi, da im to bude zamajac da stignu svoje prethodnike", naveo je Trajković i dodao da srpsko rvanje ima nekoliko sportista ujednačenog kvaliteta koji će sigurno obeležiti evropsko rvanje u narednoj deceniji koje predvode takmičari u grčko-rimskom stilu - Sebastijan Nađ, Sebastijan Šolompar, Žarko Dickov, Boban Živanović, Boris Petrušić i drugi.\nNa svečanom otvaranju koje se održava 5. marta sa početkom u 16.45, u novosadskom SPENS-u, očekuje se prisustvo najviših zvanica Ministarstva omladine i sporta, Svetske rvačke federacije, Evropske rvačke federadije, Olimpijskog komiteta Srbije i drugih sportskih zvaničnika.


OVAN- Poslovni horoskop za 2019.AstroZenit by Jasminka Holclajtner | AstroZenit by Jasminka Holclajtner\nOVAN- Poslovni horoskop za 2019.\nOvo bi mogla biti za vas veoma uspešna godina i pored toga što će odmah u janaru biti pomračenje Sunca u vašem polju karijere. Ulazak Marsa, vladaoca vašeg znaka u vaš znak 1. januara nagoveštava mogućnost da krenete energčino sa realizacijom svojih ideja i pored toga što će u januaru biti dva pomračenja, Sunca 5/6 u polu karijere i 21. januara Meseca u polju ljubavi i kreativnosti. Prvo pomračenje može da se oseti u vidu neke promene koja možda baš nije planirana ali vi ćete biti spremni da je prihvatite i da napravite drugačiji sistem rada. Na vašu karijeru najveći uticaj od kraja 2017. ima Saturn koji vas čini izuzetno moćnim i uticajnim i sve ono što ste radili od 2009. kadaje Pluton ušao u vaš znak sada bi moglo da se realizuje na najbolji način jer će tokom ove godine Saturn doneti sigurnu poziciju u društvu osim ako vam podznak nije u Vodoliji ili Blizancima, eventualno u Strelcu u kom slućaju bi situacija mogla da bude nešto komplikovanija. Saturn će još skoro dve godine boraviti u polju karijere a biće većim delom godine i kada bude u direktnom i retrogradnom hodu u dobrom aspektu sa Neptunom u 3.polju biznisa, imaginacije, pisanja, naučnog ili umetničkog rada i doneće vam mogućnost da neke od svojih snova ostvarite. Druga dva pomračenja dogodiće se u 2.jula, totalno pomračenje Sunca, planete koja ima veliki uticaj na vaš znak u segmentu privatnog biznisa i nekretnina dok će pomračenje Meseca biti 16/17.jula u polju karijere.\nDruga značajna planeta koja utiče na vaš znak je Venera koja upravlja poljem novca i posla i ona će od 7.janaura do 1. marta biti u Vodoliji što donosi pomoć prijatelja ili saradnju sa prijateljima, možda ćete biti deo timskog rada dok ćete 20.aprila kada uđe u vaš znak biti spremniji da započnete neki samostalan posao.Ipak, krajem februara i početkom marta obratite pažnju eventualno na nezadovoljstvo jednog Jarca ili Vodolije jer će Venera na poslednjem stepenu Jarca, blizu stepena Marsove egzaltacije, što znači da čete imati utisak da vam ona druga strana nameće svoje uslove ili da imate jaku konkurenciju, i u napetom aspektu sa Uranom na poslednjem stepenu vašeg znaka.Ovo bi moglo doneti tenziju u saradnji sa kolegama ili neslaganje sa prijateljima, različite stavove kada su u pitanju saradnici u koje ste oduvek imali poverenja.\nDobar tranzit Venere traje i kada 15. maja bude ušla u znak Bika gde će se već naći Uran, planeta promena i vi ćete biti spremni da napravite neki značajniji zaokret na poslu i sve što ima veze sa novim tehnologijama donosi vam uspeh a 9.juna kada bude ušla u Blizance i 3.jula u znak Raka, takođe obrazuje dobar aspekt sa vašim Suncem i tek od 1.avgusta do 14.septembra možete osetiti potrebu da se manje bavite poslom a više sobom i svojim ličnim potrebama. Ovo je dobro vreme za odmor. Ulaskom Venere u Vagu 14.septembra do 8.oktobra moguće da ćete naći način da lakše ostvarujete komunikaciju sa kolegama i poslovnim parnterima,naročito ako su rođeni u znaku Jaraca.Tokom tranzita Venere preko znaka Škorpije od 8.oktobra do 1.novembra postajete mnogo sposobniji da zardite neki ektra novac i verovatno će vam se finansijska situaicja značajnije poboljšati.\nTranzit Venere preko znaka Strelca od 1. do 26.novembra donosi neke nove mogućnosti u radu sa strancima a u decembru možete očekivati unapređenje ili poveću uplatu.\nVaša lična motivacija kada je u pitanju posao i potreba da iskažete svoju individualnost i sledite svoje ciljeve pod uticajem je Marsa koji vam pomaže od 1. januara do 14.febrara da biste od sredine februara do 31. marta bili nešto sporiji ili opušteniji, a od 31.marta do 15.maja dok Mars bude u Blizancima bićete verbalno veoma jaki i spremni da pregovarate o novim mogućnostima na poslovnom planu. Ulazak Urana 6. marta značajno menja vaše poglede na poslovnu sferu i pravite zaokret, bilo da se odlučujete za privatan biznis ili za novo radno mesto.Ulaskom Marsa u znak Raka 16 maja više se okrećete ka privatnom biznisu da od 1.jula do 18.avgusta moguće da ćete imati sreću da upoznate one koji će biti voljni da vam pomognu da ostvarite svoje ciljeve. Od 18.avgusta do 4.oktobra dok bude Mars u Devici bićete spremni da se podvrgnete disciplini a to ćete očekivati i od drugih. Ulaskom Marsa u Vagu 4.oktobra do 19. novembra možete biti previše popustljivi u radu sa saradnicima ili ćete preuzeti na sebe mnogo više odgovornosti i obaveza. Od 19.novembra kraja godine postajete mnogo odlučniji i uspešniji u saradnji sa strancima.\nŠto se tiče novca i finansija, možete ovu godinu smatrati sasvim solidnom čak i veoma uspešnom ako planirate da se upusite u privatan biznis, zajedno sa kolegama i prijateljima ili da se preorijentišete na neke nove poslove, možda na proširenje poslova putem novih tehnologija.Novac dolazi iz kontakta sa strancima i moguće su poveće sume, možda sasvim neočekivane.


Amir Zukić (SDA) i Dejtonski sporazum: "Gdje je zakočilo?" - Istinomjer\nAmir Zukić (SDA) i Dejtonski sporazum: "Gdje je zakočilo?"\n"Gdje je zakočilo": Amir Zukić\nAmir Zukić, generalni sekretar SDA, kaže da ne vidi razloge zašto Dejtonski mirovni sporazum još nije preveden i da to treba da bude tehničko, a ne političko pitanje, kako se želi prikazati. “To ne treba da bude političko pitanje nakon 16 godina od njegovog donošenja, nego tehničko pitanje. BiH kao država treba da ima zvanično preveden Dejtonski mirovni sporazum i zaista ne znam gdje je to zakočilo”, kazao je Zukić. On ističe da državne institucije treba da urade prevod tog dokumenta i da ga dostave parlamentu BiH kako bi bio ozvaničen i konačno stavljena tačka na to pitanje.\n(Nezavisne novine, 6. 10. 2011.)\nBosna i Hercegovina 16 godina nakon rata još nema zvanično preveden Dejtonski mirovni sporazum niti je Parlamentarna skupština BiH ikada potvrdila njegovu autentičnost.\nNaime, nakon što je SNSD prošle godine finansirao prevod ovog dokumenta, kao tačku dnevnog reda u parlamentu BiH predložio je potvrđivanje autentičnog prijedloga Opšteg okvirnog sporazuma za mir u BiH na jezike u službenoj upotrebi u BiH, ali tačka je glasovima uglavnom bošnjačkih poslanika odbijena.\n(Nezavisne novine, 5. 10. 2011.)\nAmir Zukić i njegova stranka – SDA – očito “zamajavaju” javnost i kupuju vrijeme. Naime, ako je istina ono što Zukić kaže – da ne vidi problem u vezi sa prevodom Dejtonskog mirovnog sporazuma – postavlja se pitanje ko je od 1990. godine naovamo (sa izuzetkom dvije godine vladavine Alijanse) bio u vlasti? SDA je, generalno gledajući, najjača bošnjačka partija i jedna od najjačih u državi. Dakle, da je postojala volja, Zukić bi znao “gdje je zapelo”, te se ne bi Miloradu Dodiku prepustilo da finansira prevod dokumenta čiji je integralni dio Ustav BiH sa svim aneksima. Ovako, Dodik može postati “tumač umjesto tumača”, dok stranka koja godinama “brani” Bosnu i Hercegovinu zapravo i ne zna integralni tekst Ustava BiH na domaćem jeziku.


MVPBiH: U Iraku blizu 300 bh. državljana\nPOTVRĐENO ZA AVAZ Nakon zaoštravanja sukoba na realaciji Iran - SAD\nNaši građani nisu direktno ugroženi\nS. Degirmendžić / Avaz.ba 08.01.2020\nPOTVRĐENO ZA AVAZ MVPBiH: U Iraku blizu 300 bh. državljana\nMinistarstvo vanjskih poslova BiH : U stalnom kontaktu sa ambasadama\nMinistarstvo vanjskih poslova (MVP) BiH je od izbijanja krize u regionu Bliskog istoka i prirodnih nepogoda u Australiji u stalnom kontaktu s našim ambasadama i konstantno prikuplja dostupne informacije o našim građanima koji se nalaze u potencijalno ugroženim područjima, potvrđeno je za "Avaz" u MVP-u BiH.\n- Prema informacijama Ambasade BiH u Amanu u Jordanu, koja nerezidentno pokriva Irak, procjena je da se u Iraku nalazi više od 300 naših državljana. Radi se, uglavnom, o građanima BiH koji, u sklopu aktivnosti međunarodnih organizacija, borave na prostoru Iraka ili su angažirani na različitim poslovima u okviru zaštitarskih firmi. Za sada je oko 30 naših državljana koji se trenutno nalaze u Iraku kontaktiralo Ambasadu BiH u Amanu raspitujući se o mogućnostima za eventualnu konzularnu pomoć u slučaju potrebe, ali niko nije zatražio asistenciju za evakuaciju- kazali su iz MVPBiH.\nS obzirom da je, u slučaju hitnog napuštanja Iraka, jedan od vjerovatnih pravaca ka Kuvajtu, Ambasada BiH u Amanu je u kontaktu i s Ambasadom BiH u Kuvajtu, s kojom koordinira planove za pomoć našim državljanima prilikom ulaska u tu zemlju za koju je potrebna viza za naše građane. Ambasada BiH u Amanu je u kontaktu i sa ambasadama Srbije i Hrvatske u Bagdadu koje su nesebično ponudile njihovu pomoć našim državljanima u slučaju potrebe.\nKada su u pitanju državljani BiH u Iranu, prema procjenama naše ambasade BiH, u Iranu se nalazi od15 do 20 naših državljana. No, kako tvrde u MVPBiH ambasadi u Teheranu se za sada niko nije obratio od naših državljana sa zahtjevom za bilo kakvu pomoć.\nMVPBiH: Budno prati situaciju+\nU vezi sa stanjem u Australiji, za sada nema prijavljenih situacija u kojima bi državljani BiH bili direktno ugroženi.\nViše o temi Ministarstvo vanjskih poslova BiH\nArnaut od MVP-a BiH dobio poražavajuće podatke o troškovima ambasada\nHadžović: Vođenje vanjske politike pokazuje prorusku opredijeljenost naših zvaničnika\n07.04.2019 u 09:03\nMinistarstvo vanjskih poslova BiH SAD Australija Iran


Poreski inspektori počinju kontrola džipova uvezenih u BiH - Zenicablog\nPoreski inspektori počinju kontrola džipova uvezenih u BiH- Poreski inspektori Uprave za indirektno oporezivanje BiH ponovo su krenuli u pojačane kontrolne aktivnosti nabavke skupocjenih putničkih motornih vozila. Tokom maja i juna 2021. godine u kontrolama će se utvrđivati osnovanost korištenja prava na odbitak ulaznog PDV-a u situacijama nabavke i pretvaranja putničkih vozila u teretna.\n“Prema Zakonu o PDV-u u BiH pravo na odbitak ulaznog poreza moguće je ostvariti u slučaju nabavke teretnih vozila ili eventualno putničkih vozila koja će biti korištena isključivo u poslovne svrhe. Zakonski okvir ne predviđa mogućnost da se izvrši odbitak ulaznog PDV-a prilikom nabavke putničkih vozila koja neće biti korištena u poslovne svrhe. Zato će u kontrolama biti detaljno analiziran način korištenja putničkih motornih vozila koja su ‘pretvarana’ u teretna, kako bi se ostvarilo pravo na odbitak ulaznog PDV-a, kompletna dokumentacija, putni nalozi za vozila itd“, saopćeno je iz UIO BiH.\n“Uprava za indirektno oporezivanje stoji na raspolaganju svim obveznicima, pa tako i obveznicima koji su vršili navedene nabavke, za bilo kakvo objašnjenje ukoliko nisu sigurni kako da pravilno popune svoje eventualne izmijenjene prijave. Za svaku informaciju mogu se obratiti UIO putem info mail adrese: [email protected] ili putem telefona: 051/335-256, 051/335-257, 051/335-197, 051/335-182”, poručuju iz ove institucije.\nTagovibih indirektno oporezivanje informacije nabavke obaveze obracanje uio uio prijave uvoz uzenica zenica


Po Užičanima se autosport poznaje: uspešno na Mionica reliju - Portal Pasaž\nPo Užičanima se autosport poznaje: uspešno na Mionica reliju\nPosted: 11. jula 2017. u 19:01 / by Milunka Nikolić / comments (0)\nPrvi Mionica reli koji se vozio na stazama ove opštine, od Slovca do dela magistralnog puta za Divčibare, u subotu 8. juna, uspešno je završen, po planu, i bez incidenata, a i ovu trku obeležili su uspesi posada iz Užica. Luka Kotorčević, prošlogodišnji trostruki šampion u kategoriji juniora, na ovom reliju izvozio je ubedljivu pobedu u klasi, ispred rivala, takođe iz Užica, Toma Nikitovića, koga je, u zbirom rezultatu,“ostavio“ za više od minut i po (1: 49, 9). U tandemu sa suvozačem Dejanom Pejićem, Kotorčević je bio ubedljiv na svih devet brzinaca zbirno, te se pokazalo da ovogodišnji start sa Pežoom 106 , nakon sitnih problema na automobilu koji su ga pratili od početka sezone, ulazi u fazu u kojoj je realno i moguće očekivati samo najbolje. Ovom pobedom u klasi, Kotorčević je svom novom klubu ASK MM Power FAM iz Beograda koji je, uz podršku opštine Mionica, bio organizator ovog relija doneo nove bodove. Uz ono što je, prvim mestom u klasi I, donela posada Milisavljević / Kostić, MM Power je i prvoplasirani u klupskom rangu na ovom reliju, ispred čačanskog ASK ,,WRR“ , dok je treći ASK ,,Vojinović Racing Team“. Novoosnovani užički klub ASU UE, odnosno posada Nikitović/ Milanović u VW Polu ovog puta morala se zadovoljiti drugim mestom, a treća užička posada, Krčevinac Dejan i Stojanović Predrag, ASK URT, u Reno Kliu nije imala sreće do kraja, pa su zbog kvara morali da odustanu u pretposlednjem, osmom brzincu.\nU generalnom plasmanu na Prvom Mionica reliju, na pobedničko postolje popele su se posade Rabrenović / Golić, potom Đanluka Roko/ Isailović Jovan, a na trećoj poziciji: Željko Milutinović/Petričević Aleksandar. Milutinović je i prvi u klasi IV, ispred još jedne posade iz Užica koja nastupa za čačanksi WRR , Dučić/ Golić, dok je pobedu u klasi I ostvarila posada Zoran Milisavljević/ Vlada Kostić, pretendenti na šampionsku titulu na kraju sezone, s obzirom da im je ovo treća uzastopna pobeda u reliju ove godine.\nPobednici u klasi II , Kotorčević i Pejić, složili su se da je „reli bio izuzetno fizički naporan, s obzirom na vrućinu, a sedam sati provedenih u vrelom automobilu, koliko je trebalo da se prođe svih devet brzinaca, uz adrenalin i nephodnu maksimalnu koncentraciju, bili su više od izazova“\nZahvalivši se svom klubu MM Power, sponzoru President Slot klubu iz Kruševca, kao i domaćinima, opštini Mionica, Luka je rekao da je „ sa ovom pobedom učvrstio samopouzdanje potrebno za trke koje predstoje do kraja šampionata“:\n-Posle niza okolnosti koje mi nisu omogućile maksimum zalaganja, i meni zadovoljavajuće rezultate od početka sezone, prvo zbog nepoznavanja automobila u koji sam prvi put seo na sam dan trke u Novom Pazaru, potom sitnih problema: sa dotokom goriva u Vrnjačkoj Banji, gumama na Zlatiborskom reliju, ponovo isti, a i još veći problem u Soko Banji, ovo je prva trka za koju mogu da kažem da sam došao sa komplet spremljenim i vozilom, a i sa iskustvom koje sam do sada s njim stekao. Naporno jeste bilo, ali dao sam svoj maksimum, tako da je želja da dobro izvozim sve brzince pobedila i vrućinu i umor, i pokazala se kao dovoljna za najbolje vreme i prvo mesto u klasi. Napravili smo jednu malu grešku na jednom od brzinaca, na kome je Tomo bio bolji od nas, ali to nije mnogo uticalo na plasman, koliko na cilj koji sam sebi postavio, a to je: da ih bude što manje. Zahvalio bih se i svojim konkurentima, jer smo svi deo jednog istog takmičenja, a okolnosti u kojima naše želje prevazilaze mogućnosti, kada je u pitanju automobil i oprema za trku, čine da ipak fer plej i dalje bude nešto što odlikuje autosportsko takmičenje.\nPred Lukom, užičkim posadama kao i većinom ostalih takmičara sa staza u Mionici je brdska trka Nagrada Rakovice na stazi Košutnjak narednog vikenda, a potom 22. i 23. juna ponovo reli, ovog puta u Beogradu.


Lavrov: Amerikanci počinju da razmeštaju oružje u kosmosu - Sve o Srpskoj\nUPOZORIO I DA SE SAD SPREMAJU DA ISTUPE IZ SPORAZUMA O ZABRANI NUKLEARNIH PROBA\nVašingtona odbio predlog Moskve da se uspostavi univrzalni moratorijum na postavljanje oružja u kosmosu\nSergej LAVROV: Neke zemlje pokušavaju da prekroje istoriju Drugog svetskog rata da bi Rusiju lišile uloge „garanta posleratnog svetskog poretka… Lansira se i koncepcija `jednakosti totalitarizama`. Iza toga se krije i namera da se Rusija proglasi za revizionističku silu koja ugrožava prosperitet takozvanog slobodnog sveta\nSJEDINJENE Države su počele da rade razmeštanju oružja u kosmosu – upozorio je Sergej lavrov u autorskom tekstu napisanom za časopsi „Rusija u globalnoj politici“.\nTekst šefa ruske diplomatije objavljen je pod naslovom „Svet na raskršću i sistem međunarodnih osnoda budućnosti“.\nTekst objavljuje i zvanični sajt Ministarstva inostranih poslova RF, a u njemu se naglašava da je Vašingtona odbio predlog Moskve da se uspostavi „univrzalni moratorijum na postavljanje oružja u kosmosu“.\nVršilac dužnosti koordinatora delovanja svih američkih obaveštajnih službi Džozef Megvajer izjavio je 20-og avgusta da Rusija i Kina „smetaju interesima SAD u kosmosu“ i optužio Moskuv i Peking „gomilaju oružje u svemiru“.\nLavrov je, inače, naveo i da se SAD spremaju za istupanje iz sporazuma o zabrani nuklearnih proba.\nRuski ministar je izneo pretpostavku da Amerikanci rade na likvidaciji svega što im je vezivalo ruke u oblasti naoružanja, uključujući i strateško.\nLavrov je u istom autorskom tekstu ocenio da neke zemlje pokušavaju da prekroje istoriju Drugog svetskog rata da bi Rusiju lišile uloge „garanta posleratnog svetskog poretka“.\nPrema njegovim rečima, najaktivniji su oni koji žele da sebi prigrabe pobedu u Drugom svetskom ratu i da umanje ulogu SSSR u uništavanju fašizma, brišući iz pamćenja ljudi „podvig Crvene armije“.\nU tome je poseban cilj: opravdavanje politike onih koji su sa Zapada podsticali Hitlera:\n„Lansira se i koncepcija `jednakosti totalitarizama`. Iza toga se krije i namera da se Rusija proglasi za revizionističku silu koja ugrožava prosperitet takozvanog slobodnog sveta“.\nTagovikosmos naoružanje oružje Rusija SAD svemir Sergej Lavrov


Počela Beogradska akademija preuzetništva za studente – Gradskibiro.rs\nČlan gradskog veća Dragomir Petronijević pozvao je studente da pokrenu sopstveni posao i da se o svim mogućnostima informišu na obukama i radionicama, koji će im biti na raspolaganju tokom trajanja akademije.\nOn je rekao da će studenti moći da se informišu o pisanju biznis plana, subvencijama koje mogu da dobiju za pokretanje posla, a saznaće i koje mogućnosti pruža Naučno-tehnološki park Beograd.\n“Pre započinjanja biznisa mladi treba da budu informisani gde da dobiju subvencjie, treba da istraže tržište i da se udruže sa kolegama”, rekao je Petronijević.\nOn je podsetio da Grad Beograd podstiče pokretanje biznisa i programe ženskog preduzetništva, inovativne delatnosti, voćarstva, pčelarstva i druge.\nGrad je takodje, kako je naveo, ponudio 33 lokala za nezaposlene i mlade preduzetnike, potpuno besplatno u naredne dve godine.\nTokom trajanja akademije studentima će biti predstavljena i iskustva preduzetnika, kao i predstavnika Regionalne agencije za razvoj, Nacionalne službe za zapošljavanje, Privredne komore Beograda, Agencije za osiguranje i finansiranje izvoza, Ministarstva privrede, Ministarstva za omladinu i sport i Ministarstva za rad, zapošljavanje, boračka i socijalnu pitanja.


Da li će doći do odlaganja Salona automobila u Ženevi? - Auto Republika\nKorona virus preti da odloži najveću automobilsku manifestaciju na svetu.\nIako zvaničnici Salona automobila u Ženevi tvrde da do odlaganja neće doći, pojedini mediji iz Nemačke i Velike Britanije navode da je pomeranje početka ovog događaja sasvim izvesno.\nTako rukovodstvo ženevskog automobilskog salona zvanično nema nameru da traži odlaganje, već je plan da se kapije sajma otvore za javnost 2. marta.\nU planu je niz mera predostrožnosti, uključujući i delove gde će se posetioci čistiti i prolaziti kroz dezinfekcionu zonu. U Švajcarskoj, za sada, još nije prijavljen nijedan slučaj virusa koji hara u Kini.\nBrojni menadžeri automobilskih proizvođača dočekali su odluku rukovodstva Salona u Ženevi sa velikim olakšanjem. Automobilska industrija nalazi se u velikom problemu zbog korona virusa koji je osim što je negativno uticao na prodaju u Kini, ugrozio i lanac snabdevanja, te i samu proizvodnju vozila.\nOve godine u Ženevi neće biti većeg broja brendova, izostanak između ostalih upisuju: Lamborghini, Jaguar, Land Rover, i čitava PSA grupacija.\nS druge strane, očekuje se veći broj premijera, od kojih su najzvučnije: Golf GTI, restilizovani Mercedes E klase, Hyundai i20, Audi A3, Rimac C_Two…\nprevious Porsche razvija pristupačan sportski automobil\nnext Malta: Uhapšena polovina pripadnika saobraćajne policije\nMožda neće biti pomeranja, ali pretpostavljam da će kineski proizvođači izostati.


Vesti online / Vesti / Srbija / Dačić: Ispade da je Haradinaj jači i od Trampa\nDačić: Ispade da je Haradinaj jači i od Trampa\nSrbija sa Albancima hoće dogovor bez prihvatanja njihovih jednostranih rešenja, izjavio je danas potpredsednik vlade i ministar spoljnih poslova Ivica Dačić i dodao da misli da Priština na to nije spremna.\nDačić je, odgovarajući na pitanja Diplomatske akademije iz Beča, rekao da Beograd hoće kompromis, koji će, kako je kazao, uvažiti i srpske i albanske interese.\nJer, rekao je Dačić, Kosovo je bilo centar Srbije do pada pod osmansku vlast, a onda je naseljavanjem Albanaca došlo do promene verske i etničke strukture.\n- Za Srbiju je Kosovo centralno mesto nacionalne istorije, Srbija je nastala na Kosovu, tamo je bio prvi srpski glavni grad - Prizren u kojem je 1991. živelo 10.000 Srba, danas u njemu živi 23 Srba, u Prištini je živelo 40.000 Srba, danas stotinak. To je legalizacija etničkog čišćenja Srba sa prostora Kosova i Metohije - naveo je Dačić.\nNe može međunarodno pravo da se zasniva na tome da li je neko članica EU ili ne, odnosno da li je neka zemlja u dobrim odnosima sa velikim silama ili ne, izjavio je danas ministar spoljnih poslova Ivica Dačić.\n- Neke zemlje su priznale nezavisnost Kosova i mi mislimo da je to velika greška, jer to nije smelo da se desi pre nego što se postigne dogovor - kazao je Dačić.\nIstakao je da međunarodno pravo ne može da zavisi od toga da li ste dobri sa jednom, drugom, trećom... silom, već da moraju da postoje pravila kako se nešto može uraditi.\nSuština problema, objasnio je Dačić, je to da je neko na delu srpske države proglasio novu državu, a da time nije narušio osnovne postavke međunarodnog poretka.\n- Jugoslavija kao federalna zemlja se raspala na šest država, Kosovo nije imalo status federalne jedinice, bilo je provincija, odnosno pokrajina kao i Vojvodina. Albanci čine većinu, oni su bez saglasnosti zemlje od koje žele da se odcepe doneli odluku o proglašenju države Kosovo - kazao je Dačić.\nPodsetio je da po principu međunarodnog prava na samoopredeljenje imaju pravo oni narodi koji nemaju svoju državu, a da je Albanci imaju, te da su u ovom slučaju pripadnici nacionalne manjine u drugoj državi.\n- I zato danas niko ne treba da se čudi kada albanski premijer Rama govori o ujedinjenju Albanaca, zato sto je to cilj kojim će se ići, neće imati dve države, imaće jednu - Albaniju, onaj koji ode na Kosovo može videti koliko ima čijih zastava, gotovo i da ne znaju koja je zastava Kosova, sve su zastave Albanije - rekao je šef srpske diplomatije.\nGovoreći o taksama koje je Priština uvela na robu iz centralne Srbije, Dačić je kazao da Srbija ne može da veruje da niko ne može da ubedi Prištinu da ukine takse.\n- Ispade da je Haradinaj jači i od Trampa i od Makrona i od Merkelove i Mogerinijeve ili tu ipak ima nekih dvostrukih standarda i igara ispod stola - zaključio je.\nSRBIJA Za Vučića Kosovo "razmaženo derište", nastavio se sukob Dačića i Popovića\nSRBIJA Priština vređa Srbiju\nSRBIJA U Americi je "rat" između jednih, drugih i trećih - Srbija bi to trebalo da iskoristi\nSRBIJA Dačić: Sačekajte kraj dijaloga


Sberbank na prvom mestu među bankama Centralne i Istočne Evrope – Bankar.rs\nHome/BANKE/INOSTRANE BANKE/Sberbank na prvom mestu među bankama Centralne i Istočne Evrope\nSberbank je zauzela prvo mesto u poređenju banaka centralne i istočne Evrope (CEE), a koje sprovodi magazin “The Banker”. Osnovan 1926. godine, britanski magazine “The Banker” je ključni izvor podataka i analiza finansijske industrije.\nPoređenje “Top 1000 svetskih banaka” koje sprovodi postavlja mernu jedinicu u industriji već od 1970. godine, pružajući sveobuhvatne informacije o zdravlju bankarskog sektora.\nRegionalno poređenje banaka u zemljama centralne i istočne Evrope je sastavni deo godišnjeg poređenja “Top 1000 svetskih banaka”. Kriterijumi koji određuju rangiranje su profitabilnost, stopa povrata kapitala, te osnovni kapital (Tier 1), a podaci su preuzeti iz godišnjih izveštaja za 2017. godinu.\nSberbank je najveća ruska banka – kreditor koja je dalje proširila liderstvo tako što je povećala kapital za skoro 30% u odnosu na prethodnu godinu. U globalnom poretku “Top 1000 svetskih banaka” Sberbank sada zauzima 31. mesto, čime je njena pozicija pomerena unapred za pet mesta u odnosu na prethodnu godinu.\nPrema “The Banker” analizama, ruske banke dominiraju u poređenju sa bankama centralne i istočne Evrope, uzimajući u obzir osnovni kapital i profitabilnost.\nSberbank Europe Sberbank Evropa


Birmančević (ne) razmišlja o povratku u Humsku - Sportske.net\nBirmančević (ne) razmišlja o povratku u Humsku\nMomak koji je prethodnog leta pozajmljen Čukaričkom od strane Partizana fokusiran je na obaveze koje ga čekaju u klubu sa Banovog brda.\nŠtoper se vratio u Partizan!Božoviću stigao odgovor, "Neko to od gore vidi sve!"Grof zadovoljan "bodom", Bata agresivnošću i borbenošćuPartizanu dva crvena, mreže mirovalePoluvreme - Partizan neefikasan, mora bolje...\nKrilni vezista Partizana Veljko Birmančević (20) priključio se Čukaričkom na startu tekuće sezone, ali u prvih šest meseci boravka na Banovom brdu nije uspeo da se dokaže.\nTekuće pripreme iskoristio je na najbolji mogući način, a jučerašnja partija u duelu sa letonskom Rigom dokaz je da bi Birmančević na proleće mogao da bude veliko "pojačanje" za Čukarički.\n"Odlučio sam da se u 2019. godini još više posvetim fudbalu i treninzima. Bog sve to vraća, videćemo kako će sve izgledati u nastavku sezone. U prvih šest meseci se nisam ni najbolje snašao, trebalo je da se saigrači priviknu na mene, ja na njih. Bilo mi je potrebno to vreme", objasnio je Birmančević.\nOn je juče iznudio dva penala, a posle drugog je preuzeo odgovornost i zatresao protivničku mrežu.\n"Mudrinski mi je kazao da želi on da šutne, tražio je i pre utakmice da mu asistiram za neki gol, ispalo je da sam učinio to. Kod drugog penala, Mudrinski mi je dao loptu, hteo je i Docić da šutira, zamolio sam ga da ja to učinim. Taj gol mi mnogo znači, biće mi podstrek da više radim, pogađam i asistiram", poručio je Birmančević.\nŠest meseci pre isteka pozajmice Veljko još uvek ne razmišlja o tome šta će mu biti naredni korak.\n"Nisam pričao još ni sa ljudima iz Partizana, ni sa ljudima iz Čukaričkog. Sačekaćemo da vidimo ovih šest meseci, nadam se da ću dobro odigrati, a potom ćemo razgovarati", zaključio je Birmančević.\nOdlaskom Petra Bojića, Nemanje Belakovića i Darka Zorića stvoreno je nešto više prostora za fudbalera Partizana na pozajmici u Čukaričkom, a na treneru Kruniću je da odluči hoće li Birmančević dobiti veću minutažu na proleće.\nTokom jesenjeg dela sezone Veljko Birmančević je upisao 15 nastupa u prvenstvu i Kupu u dresu Čukaričkog.


Fitnes vloger Mario Tomić kreirao je brojne snimke vezane za praktične promene koje je kreirao u svojoj dijeti i životnom stilu kako bi smršao gotovo 23 kilograma, isklesao svoje trbušnjake, ali i to na koji način uspeva da održava svega 10 do 15% telesne masti...\nU svojoj nedavnoj epizodi na YouTube kanalu, Tomić je objasnio mentalni deo svog putovanja i brojna usputna prosvetljenja koja su mu pomogla da dostigne i održava svoju vitku i idealno mišićavu liniju.\nTomić je opisao svoje stanje uma kao instaliranje novog mentalnog operativnog sistema. Drugim rečima, umesto da pristupi transformaciji svog tela, sa idejom da će uključiti dijetu, vežbanje i zatim se vratiti u normalu jednom kada izgubi kilažu, on je znao da mora razmatrati načine koji će mu omogućiti da ovu kilažu održava duže vreme.\n"Ovo jednostavno nije bilo dovoljno kako bi se kreirala postepena poboljšanja", izjavio je Tomić. "Morao sam ponovo revizirati svoje stavove po pitanju onoga što znam o Fitnesu, kako bih se zaista odvojio od samoga sebe i onoga što jesam, posvetivši se cilju da postanem najzdravija osoba koja mogu biti i u savršenoj fitnes formi, uprkos svemu."\nDrugi zaključak koji je Tomić doneo jeste to da će njegov novi životni stil uključiti samodisciplinovanje i učenje toga kada je potrebno reći ne. "Mršavljenje je sve ono što ne uradite, odlaganje zadovoljstava i odlučno odbijanje deserta ili dodatnih pića kako biste se održali na putu sa rezultatima koje želite."\nTomić dodaje da prihvatanje neprijatnosti i nelagodnosti predstavlja veliki deo putovanja koji mu je umnogome pomogao. "Brojni ljudi vole rezultate, ali nisu spremni da urade ništa naporno kako bi do njih došli", dodao je. "Istina je da, naporan rad i vreme koje je potrebno bez osvrtanja na prečice ili trikove koje imate na raspolaganju, ili na to koliko ste zdravi, morate upotrebiti na sebi, posebno zbog toga što je fitnes veoma iskren i jednostavno ga koristite ili gubite."


O Triple Helix konceptu | Centar za tehnološki menadžment\nKoja je uloga univerziteta u inovacionom ekosistemu?\nZašto je bitno da sarađuju privreda i univerzitet?\nNa koji način se ova saradnja može ostvariti?\nKoja je uloga države u realizaciji ove saradnje?\nOdgovore na ova pitanja pokušava da odgonetne Tripl Heliks, savremeni koncept koji je razvijen radi sagledavanja preduzetničkih aktivnosti na nivou države. Ovaj koncept je razvijen 1995. godine od strane Henrija Eckovica (Henry Etzkowitz) i Luta Lejdersdorfa (Loet Leydesdorff) i bavi se istraživanjem saradnje tri glavna stuba svake države: države (engl. Government), privrede (engl. Industry) i univerziteta (engl. University). Tripl Heliks ispituje načine za podsticanje i ostvarivanje saradnje ova tri aktera i naglašava da je za stvaranje konkurentskih prednosti ekonomije i društva ključno zajedničko delovanje i povezanost ovih institucija u preduzetništvu i inovacijama.\nSaradnja univerziteta, privrede i države je neophodna da bi se ostvario održivi društveni i ekonomski razvoj zasnovan na znanju i inovacijama. Međutim, ovaj koncept ističe ulogu univerziteta i zalaže se za ideju tzv. „preduzetničkog univerziteta“ (engl. Entrepreneurial University) gde se univerzitetu dodeljuje vodeća uloga, jer je osnovna pretpostavka da znanje koje pruža korisno i u funkciji primene u praksi što će omogućiti društveni i ekonomski razvoj. Poseban naglasak je na praktičnoj ulozi univerziteta i usaglašenosti studijskih programa na različitim nivoima obrazovanja sa zahtevima tržišta rada. Tradicionalno, univerzitet ima dve uloge:\n– Obrazovne aktivnosti kojima se prenosi znanje,\n– Naučno-istraživačke i razvojne aktivnosti.\nMeđutim, u svetlu novih promena, razvija se treća uloga univerziteta (poznata i kao „Treća misija“ – engl. Third Mission) – preduzetnička uloga. Ovu ulogu univerzitet ispunjava razvijajući brojne aktivnosti: zaštite intelektualne svojine, kreiranja inovativnih preduzetničkih poduhvata u obliku univerzitetskih spinaut (engl. spin-out) i spinof (engl. spin-off) kompanija, podsticanja kreativnosti i preduzetničkog duha studenata, organizovanja inkubatora, akceleratora, centara za transfer tehnologije i drugih. Svrha ovih aktivnosti je da studenti steknu praktična znanja i sposobnosti kako bi i pre diplomiranja osnivali svoje firme koje će doprineti daljem ekonomskom razvoju i otvaranju novih radnih mesta. Ne treba zaboraviti da su i Google i Facebook (ali i Reddit, Dropbox, WordPress, Yahoo!, Microsoft, PayPal) počeli kao univerzitetski preduzetnički poduhvati, a danas su jedne od najuspešnijih svetskih kompanija.\nSa druge strane, univerziteti ne mogu samostalno da sprovode i razvijaju ovakve aktivnosti, već im je neophodna stalna i aktivna saradnja sa druga dva aktera Tripl Heliks modela: privredom i državom.\nKreira, prenosi i podržava primenu\nznanja i tehnologija\nUniverzitet sprovodi obrazovne aktivnosti kojima se prenosi znanje i naučno-istraživačke i razvojne aktivnosti koje pomeraju granice nauke, nalaze nova i unapređuju postojeća rešenja problema identifikovanih u privredi. Pored toga, obavljaju svoju preduzetničku ulogu kojom studenti stiču praktična znanja i sposobnosti za osnivanje firmi.\nMesto proizvodnje i kreiranja\nPrivreda treba da univerzitetu da povratnu informaciju o primenljivosti znanja koja pruža, problemima koje je neophodno rešiti i novim trendovima u oblastima kako bi se obezbedilo efektivno obrazovanje kojim se odgovara na zahteve tržišta.\n„Javni preduzetnik“ zadužen za stvaranje zakonskih okvira\nDržava preko institucija (ministarstava, kancelarija i sl.) treba da omogući dobru zakonsku regulativu i podršku u realizaciji saradnje privrede i univerziteta. Ona stvara posebne regulatorne i pravne mehanizame koji omogućavaju stabilni ekonomski i pravni ambijent za stvaranje ekonomije zasnovane na znanju.\nIstraživanja pokazuju da je u zemljama u razvoju, poput Srbije, primena Tripl Heliks koncepta veoma zahtevna zbog neuređenosti sistema i teške koordinacije institucija. Zato je neophodno sprovesti aktivnosti kako bi se ova saradnja podstakla. U Centru za tehnološki menadžment želimo da studentima Fakulteta organizacionih nauka približimo ovaj koncept i sprovedemo aktivnosti kojima ćemo doprineti poboljšanju preduzetničkog ekosistema naše države. Neke od aktivnosti kojima se podstiče razvoj Tripl Heliksa su:\n– Edukacija kroz rešavanje poslovnih studija slučaja zadatih od strane privrednih subjekata i/ili državnih institucija;\n– Aktivan rad sa alumni članovima (diplomiranim studentima) univerziteta;\n– Gostujuća predavanja privrednika i predstavnika države;\n– Rad studenata u istraživačko-razvojnim centrima fakulteta i univerziteta;\n– Zajedničko kreiranje nastavnih programa univerziteta, privrede i države;\n– Konsultantske usluge zaposlenih na univerzitetima za rešavanje problema iz privrede;\n– ______________________________________ (dopunite slanjem na ctm@fon.bg.ac.rs 😊)\nUkoliko vas zanima više o ovom konceptu, želite da više naučite, istražujete, imate ideju za saradnju ili doprinos razvoju Tripl Heliksa ne ustručavajte se da nas kontaktirate. Članovi Centra za tehnološki menadžment su i članovi zvanične Triple Helix asocijacije i imaju veliki entuzijazam za razvoj ove oblasti.


Auto-put Banjaluka - Prijedor žila kucavica razvoja regije - VIDEO - PrijedorDanas.com - Prijedorski gradski portal\nAuto-put Banjaluka – Prijedor žila kucavica razvoja regije – VIDEO\nadmin March 3, 2021 Auto-put Banjaluka – Prijedor žila kucavica razvoja regije – VIDEO2021-03-03T21:05:54+01:00 Društvo\nAuto-put Banjaluka – Prijedor i brza cesta prema granici sa Hrvatskom biće, zaključeno je na sastanku ministarke za prostorno uređenje i građevinarstvo Srpske, ministra kominikacija i transporta u Savjetu ministara i gradonačelnika Prijedora.\nZbog gradnje auto-puta Banjaluka – Prijedor, od ukupno 90 objekata predviđenih za rušenje na području grada, na području Kozarca biće srušena četiri stambena i 12 pomoćnih objekata.\n– U narednom periodu ću otići na lice mjesta i razgovarati sa građanima koji su kandidovali to kao problem i obrazložiti im način rješavanja tog problema – rekao je Dalibor Pavlović, gradonačelnik Prijedora.\n– Svi ljudi kojima bude ekspropriisano, da li zemljište ili objekti koji budu rušeni, biće adekvatno nadoknađena njihova šteta, tako da u svakom slučaju niko neće biti oštećen. Izgradnja autoputa Banjaluka – Prijedor doprinijeće bezbjednosti saobraćaj na putevima što je i na kraju cilj da smanjimo i broj nesreća i žrtava u okviru odvijanja samog saobraćaja – naveo je Vojin Mitrović, ministar komunikacija i transporta BiH.\nZa projekat energetske efikasnosti prijedorske bolnice “Dr Mladen Stojanović” biće izdvojeno oko pet miliona maraka.\n– Mogu obećati kada završimo ovo da ćemo krenuti u postupak realizacije i opremanja gradske bolnice, centralnog bloka jer to građanima Prijedora i korisnicima tih usluga, zaista mnogo znači – istakla je Golićeva.\n« “Uspjehom ćemo razuvjeriti one koji ne vjeruju u nas”: Otvorena kancelarija Narodne partije Srpske u Prijedoru – FOTO\nSkupština grada Prijedora: U nastavku sjednice o zakupu poljoprivrednog zemljišta »


Evropska unija pokazala spremnost da podrži ZB u oblasti ž\nTanjug 13. septembra 2021. 12:21\nBEOGRAD – Predstavnici evropskih institucija danas su, na „Železničkom samitu Zapadnog Balkana 2021“, izrazili spremnost da finansijski podrže projekte u oblasti železničkog saobraćaja na Zapadnom Balkanu jer će, kako su rekli, oni doprineti boljoj povezanosti regiona, regiona i Evropske unije, ali i smanjiti zagađenost.\nDirektorka sektora za održivu infrastrukturu Evropske banke za obnovu i razvoj (EBRD) Nandita Paršad je istakla da je došlo „vreme železnice“, s obzirom da je ključno pitanje danas pitanje ekologije i klimatskih promena, pošto je četvrtina ukupnih emisija gasova sa efektom staklene bašte potiče od saobraćaja.\nParšad je naglasila da železnica može da smanji dekarbonizaciju transportnog sektora i da tu priliku ne smemo da propustimo, a posebno ne na ZB.\nKako kaže, želenizčki sektor pretopeo je u poslednje vreme nedostatak investicija, ali sada se vreme menja i svi imaju viziju da modernizuju železnicu.\nTo će i objediniti region uz mogućnost rešavanja klimatskih promena i EBRD je spremna da pomogne zemljama u regionu, poručila je ona.\nParšad je rekla da su potrebne investicije vredne na stotine miliona evra.\nKaže da je EBRD spremna i da promoviše regulatorne mere za otvaranje tržišta, da pomogne proširenje voznog parka, operacija, upravljanje u železničkim preduzećima, kao i da je fokus na strateškim železničkim vezama.\n„Do sada je EBRD uložila skoro milijardu evra u železnički sektor (na ZB) i želimo i dalje da ubrzavamo investicije i da mobilišemo privatni sektor i učestvujemo, da unapredimo železnicu. Danas pokazujemo zajedničku opredeljenost za efikasniji i konkurentinijni železnički sistem u reigonu“, navela je Paršad.\nPotpredsednica Evropske investicione banke (EIB) za Zapadni Balkan Ljiljana Pavlov je rekla da je EIB investirala skoro 10 miljardi evra u regionu, od čega je u sektor transporta otišlo više od pet milijardi evra evra.\n„Prošle godine su naše investicije proširene u regionu za skoro 50 odsto u poređenju sa 2019. da bi pružuli podršku u kritičnom periodu. Zdravstvena kriza nas primorala dase ujedinimo i udružimo svoje napored u izgradnju boljih rešenja. Svet se suočava sa dvostrukim izazovom, klimatske promene sa jedne i pandemija sa druge“.\nPavlova kaže da železnički sektor mora da doprinese stvaranju održivog modela i da je transport bitna raskrsnica i da mora zbog emsija CO2 da bude zelezniji, bezbedniji, efikasniji i dostupniji.\n„Zato ovaj sektor mora da ima ozbiljne investicije“, poručila je ona.\nIstiče da železnicki sektor nudi pametna i moderna rešenja za prelazak na efikasniji model transporta, što je navedeno u „Grin dilu“ – zelenom dogovoru EU, da se postigne cilj da Evropa do 2050. postane zeleni kontinent.\nPrema njenim rečima, na globalnom nivou kreditiranje je dostiglo 4,5 miliajrde evra 2020. godine, a u ZB je EIB investirao oko 650 miliona evra u sektor železnice.\nPavlova je poručila da je EIB spreman da podrži ključne železničke projekte, kroz finansiranje i tehničku podršku.\nZamenik glavnog direktora za sektor mobilnost i saobraćaj u Evropskoj komisiji Maja Bakran Marčić kaže da je ubeđena da železnica može da igra bitnu ulogu u budućnosti u Evropi.\n“Malo smo dalje sada od te vizije, jer nam je juče trebalo da stignemo od Zagreba do Beograda osam sati, ali železnica nas spaja i povezuje, značajna je za privredu i mora da igra ključnu ulogu u implementaciji zelene agende koju vodi Evropska komisija”, rekla je Bakran Marčić.\nPodsetila je da Evropa pokušava da postane klimatski neutralan continent do 2050. godine i dodala da danas transport predstavlja četvrtinu svih emisija gasova staklene bašte EU.\nBakran Marčić je istakla da građani koji žive u Sarajevu, Zagrebu, Beogradu i ostalim glavnim gradovima zemalja Zapadnog Balkana udišu najzagađeniji vazduh u Evropi i istakla da je železnica ozbiljan deo rešenja u dolasku do kvalitetnijeg vazduha.\n“Naš cilj je da pređemo na održivi transport i povećamo broj putnika i tereta koji se prevozi železnicom”, podvukla je Marčić.\nDirektor Transportne zajednice Matej Zakonjšek izjavio je da “Budućnost na šinama”, kao što nosi naziv današnji “Železnički samit Zapadnog Balkana 2021” u Beogradu, mora za region da postane realnost, dodajući da je to zajednički cilj regiona, Evropske unije i Transportne zajednice.\nZakonjšek je kazao da je njegova vizija da se ujutru probudi u Ljubljani, a da do 10 sati bude u Zagrebu i da voz ima jak vajfaj signal, vizija je, dodaje, da u jednom danu krene iz Beograda i stigne u Skoplje da poseti prijatelje, kao i da u petak uveče krene iz Sarajeva i do jutra stigne u Crnu Goru.\n“Došlo je vreme da železnicu vratimo na pravi kolosek na Zapadnom Balkanu, bitno je da ulažemo u železnicu, da razvijamo konkurentnu industriju, uz otvoreno i konkurentno tržište, da unapredimo mobilnost i transportnu infrastrukturu”, rekao je Zakonjšek.\nDodaje da je došlo vreme da se gradovi Zapadnog Blakna još jednom povezu, ali na zeleni način.


(UŽIVO) Okupljen veliki broj naroda ispred predsedništva – narod uzvikuje UHAPSITE VUČIĆA – Gerila\nGerila > Društvo > (UŽIVO) Okupljen veliki broj naroda ispred predsedništva – narod uzvikuje UHAPSITE VUČIĆA\n(UŽIVO) Okupljen veliki broj naroda ispred predsedništva – narod uzvikuje UHAPSITE VUČIĆA\nobjavljeno na Mar. 17, 2019 u 12:10 pm\nNa poziv Saveza za Srbiju (SzS) građani su se okupili ispred zgrade Predsedništva, gde je za podne najavljeno obraćanje predsednika Srbije Aleksandra Vučića.\nUpravni odbor RTS: Država da ne dozvoli da javni servis bude izložen napadima\nUpravni odbor (UO) Radio televizije Srbije (RTS) saopštio jedanas da RTS kao javni medijski servis ne sme da postane poligon za nasilne političke obračune političkih aktera.\nĐilas: Bujošević mora krivično da odgovara, upad u zgradu RTS-a bio spontan\nJedan od lidera Saveza za Srbiju (SzS) Dragan Đilas izjavio je u Novom danu da nije postojao nikakav plan da se ulazi u zgradu Radio-televizije Srbije (RTS) i ocenio da se to desilo spontano.\nAntić: Osloboditi RTS režimskih stega\nNeophodno je hitno osloboditi Radio televiziju Srbije režimskih stega, jer je to medijska kuća koju finansiraju svi građani Srbije, izjavio je Čedomir Antić, predsednik Udruženja građana “Napredni klub” i član političkog saveta Narodne stranke.\n“Tražimo ostavke predsednika republike, predsednice Vlade Republike Srbije i uspostavu Vlade nacionalnog spasa sa mandatom da sprovede poštene izbore pod međunarodnom kontrolom”, navedeno je u saopštenju.\nRTV: Upad u RTS je napad na medijske slobode\nKolegijum generalnog direktora i generalni direktor Radio-televizije Vojvodine Miodrag Koprivica uputili su danas podršku kolegama sa Radio-televizije Srbije zbog sinoćnih incidenata i ocenili da je upad demonstranata na RTS “napad na medijske slobode“.\nReporterka N1 o tome šta se dešavalo u zgradi RTS\nReporterka N1 Emina Kovačević, koja je sinoć bila ispred i u zgradi javnog servisa, prepričava šta se dešavalo u zgradi i kada je demonstrante počela da izbacuje policija.\nBalunović: Upad u RTS više nego legitiman vid političke borbe\nUpad u zgradu RTS je više nego legitiman vid političke borbe, mnogo legitimniji nego kupovina glasova na izborima, rekao je politikolog Filip Balunović.\n“Ne bi bilo dobro da se Boško Obradović profiliše kao vodeći lider protesta, trebalo bi promisliti o suštini njihovih zahteva i ne odlaziti previše desno kad se kritikuje vlast”, ocenio je on.\nJanjić: Mediji prave sliku koja nema veze sa stvarnošću, već sa politikom\n“Mediji prave sliku koja nema veze sa stvarnošću već sa politikom i zato imamo podeljenost u društvu, koja dolazi s političkog vrha”, smatra urednik agencije Beta Dragan Janjić.\nPredsednik UNS: Ni opozicija ni vlast ne treba da imaju monopol nad infomacijama\nPredsednik Udruženja novinara Srbije Vladimir Radomirović ocenio je da ulazak lidera opozicije u zgradu Radio televizije Srbije pokazuje da ne žele slobodan RTS.\nRadomirović je povodom jednog od zahteva demonstranata da se uključe direktno u program RTS-a i da se obrate građanima rekao da bi svako onda mogao da dolazi na televiziju i govori šta mu padne napamet, i da ulazi nasilno. On je istakao da treba insistirati na tome da ni opozicija ni vlast nemaju monopol nad informacijama, već da one pripadaju građanima.\nSzS: RTS i vlast se oglušili o opravdane zahteve\nSavez za Srbiju (SzS) pozvao je građane da se danas okupe ispred zgrade Predsedništva.\n“Nakon što su se RTS i vlast ponovo oglušili o opravdane zahteve protesta ‘1 od 5 miliona’, nakon što je ministar policije poslao policiju na goloruk narod i nakon što su ponovo besomučno lagali na Pinku i RTS-u o dešavanjima na protestu, pozivamo sve građane da se okupimo zajedno kod Predsedništva u nedelju u 5 do 12”, navodi se u pozivu.\nPolicija izbacila demonstrante iz zgrade RTS-a\nPolicija opremljena za razbijanje demonstracija izbacila je u subotu učesnike protesta “1 od 5 miliona” iz zgrade RTS, u koju su, predvođeni Boškom Obradovićem ušli oko 19.30.\nAkcija MUP-a je otpočela oko 21.30. Lider Dveri pozvao je građane, nešto iza 23h, da se okupe u nedelju u 12h ispred Predsedništva, za kad je najavljeno obraćanje predsednika Aleksandra Vučića. Građani su se nakon toga razišli.\nMinistar unutrašnjih poslova je rekao da je privedena jedna osoba zbog šutiranja policajca, organizatori protesta tvrde da je pojedine ljude policija tukla i legitimisala.\n“Srbija nema ni premijera, ni vladu, već na tim mestima sede fotokopirane slike predsednika države”


Predsednik Sjedinjenih Država traži veći porez za bogate - Aktuelnosti US\nPriča o “poštenom” porezu, a milijarderi u SAD samo još bogatiji\nPredsednik Sjedinjenih Država Džo Bajden traži da najbogatiji Amerikanci plaćaju veći, pošteniji porez na dobit.\nIpak, ispostavilo se da su oni u stvari najveći dobitnici tokom njegovih prvih 100 dana kao predsednika.\nZajednička neto vrednost vodećih 100 ultrabogatih ljudi u SAD porasla je za 195 milijardi USD otkako je Bajden stupio na funkciju, prema računici agencije “Blumberg”.\nOd njegove pobede na predsedničkim izborima do inauguracije u januaru, oni su svoje bogatstvo uvećali za 267 milijardi USD, što znači da su od 4. novembra do danas ukupno bogatiji za 461 milijardu USD.\nBajden najavljuje besplatne vožnje do mesta vakcinacije\nPrema podacima “Blumberga”, oni su tokom tog perioda postali bogatiji za 860 milijardi USD.\nNjihovi dobici se u velikoj meri zasnivaju na ogromnim stimulativnim merama podrške ekonomiji radi ublažavanja krize koronavirusa, koje su rezultirale i rastom cena akcija na berzi.\nPored mera podrške vrednih bilione dolara koje je donela Trampova administracija, Bajden je odobrio novi stimulativni paket od 1,9 biliona USD, što je dalo novi podsticaj rastu akcija. Indeksi S&P 500 i Dau Džons su od Bajdenove inauguracije do sada skočili za oko 10 procenata, prenosi Raša tudej.\nUkupna neto vrednost američkih milijardera porasla je za 55 posto tokom poslednjih 13 meseci, dostigavši 4,56 biliona USD, prema izveštaju Instituta za političke studije i programa “Amerikanci za pravedan porez”.\nPredsednik Sjedinjenih Država je prošle nedelje rekao da traži da jedan procenat najbogatijih Amerikanaca i korporacija “plati pošten deo svog poreza”, čime želi da u ekonomiju ulije “milijarde dolara”.\nOn predlaže da se za najviši poreski razred, za one koji zarađuju 400.000 USD ili više, porez podigne na 39,6 posto i da se poveća porez na kapitalnu dobit onima koji zarađuju više od milion USD godišnje.\nTags: Joe Bidenkapitalna dobitmilijarderinajbogatiji amerikancipodrska ekonomijiporeski razredporez na dobitpovecanje bogatstvapredsednik BAjdenstimulativne mereublazavanje krize\nFajzerova vakcina uskoro za decu od 12 do 15 godina


RTCG - Radio Televizija Crne Gore - Nacionalni javni servis :: Društvo :: Tuzi da razvijaju turizam i poljoprivredu\n11. 09. 2019. 16:25 >> 16:24 3\nZENKA - ĐELJOŠAJ\nTuzi da razvijaju turizam i poljoprivredu\nOpština Tuzi investiraće u razvoj infrastrukture, kao i u razvoju biznisa, poljoprivrede i turizma, saopštio je ministar za ljudska i manjinska prava Mehmed Zenka tokom radne posjete novoj Opštini Tuzi.\nZenka sa saradnicima boravio je danas u radnoj posjeti opštini Tuzi, i tom prilikom razgovarao sa predsjednikom Opštine Tuzi Nikom Đeljošajem i njegovim saradnicima.\nMinistar Zenka je podsjetio da su svi ekonomski elaborati pokazali finansijsku održivost, te da je siguran da nova opština Tuzi ima dovoljno resursa i potencijala da opravda ukazano povjerenje.\n"Geografski položaj između Podgorice i Skadra, daje joj perspektivu za razvoj turizma i poljoprivrede", kazao je Zenka.\nPredsjednik Opštine Tuzi Nik Đeljošaj istakao je da će Opština Tuzi zajadno sa Vladom Crne Gore nastaviti saradnju za dobrobit svih građana.\nKako je saopšteno iz Ministarstva za ljudska i manjiska prava, on se zahvalio ministru na posjeti, kazavši da je formiran veći dio organa, da je završen statut i budžet, kao i da je naplata poreza već počela.\nDogovorena je češća komunikacija kako bi se realizovali drugi projekti u toj Opštini, u kordinaciji Opštine Tuzi, Vlade Crne Gore i Ministarstva za ljudska i manjinska prava.\n"Sagovornici su razmijenili mišljenja na teme iz nadležnosti resora zaštite i unapređenja ljudskih prava i sloboda, zaštite od diskriminacije, položaja manjinskih naroda i drugih manjinskih nacionalnih zajednica, zastupljenosti žena u politici i javnom životu, podršci ženama u biznisu, borbi protiv nasilja nad ženama, kao i drugim temama gdje lokalna uprava treba aktivno da se uključi sa ciljem dostizanja evropskih standarda", navodi se u saopštenju.\nNik Đeljošaj Mehmed Zenka\nTuzima na poklon kamion za sakupljanje otpada\nOdluka Đukanovića ustavna, potreban dijalog\n04. 01. 2021. 11


Održan radni sastanak sa predstavnicima nemačke kompanije “Witzenmann“ - www.025.rs\nwww.025.rs / KULA / DRUŠTVO / Održan radni sastanak sa predstavnicima nemačke kompanije “Witzenmann“\nOdržan radni sastanak sa predstavnicima nemačke kompanije “Witzenmann“\nU Maloj sali Skupštine opštine Kula, danas je održan radni sastanak sa predstavnicima nemačke kompanije “Witzenmann“. Na sastanku su, pored predstavnika Opštine i nemačke kompanije, prisustvovali i predstavnici Srbija gasa, Elektroprivrede Srbije i JKP “Komunalac“ Kula.\nKompanija Witzenmann se prevashodno bavi proizvodnjom auto-delova, a kako je navedeno, krajnji rok za početak rada kompanije je mart 2020. godine, kada bi trebalo da bude zaposleno oko 350 ljudi.\nPrema rečima predsednika Privremenog organa opštine Kula, Velibora Milojičića, sastanak predstavlja nastavak aktivnosti po pitanju dolaska ove nemačke kompanije u Kulu i kao što je i najavljeno, polovinom januara će biti održana licitacija za kupovinu zemljišta, a polovinom februara očekuje se odluka o prodaji zemljišta, nakon čega će se steći i formalni uslovi za ishodovanje građevinske dozvole.\n„Nastavljamo da radimo i nećemo stati. Radićemo još više, još jače i još bolje, kako bi opština Kula postala još bolje, naprednije, zdravije i bogatije mesto za život“, rekao je Milojičić.\nTags: kompanija “Witzenmann“, kula, Radni sastanak, Velibor Milojičić\n(FOTO) Isporučena šesta tranša prehrambenih paketa za socijalno ugrožena lica nastanjena u selima


Najzad ukinut roming za zemlje Zapadnog Balkana - mobifi\nSrećan vam roming!\nSaobraćaj u Bosni i Hercegovini, Crnoj Gori, Severnoj Makedoniji, Albaniji i na AP Kosovo i Metohija se više dodatno ne naplaćuje i tarifira se kao saobraćaj u Srbiji ka drugoj mreži.\nDakle, koriste se minuti i SMS poruke za sve mreže (ali ne i SMS i minuti koji važe samo unutar Vaše mreže) kao i internet koji vam je dodeljen uz paket koji imate kod operatera što znači da ćete slobodno moći koristiti internet saobraćaj iz svog paketa, bez naknade.\nNa svu sreću, dodatna naplata ne postoji, osim ako ne preterate pa u okviru tri meseca koristite više internet saobraćaja van svoje zemlje, u tom slučaju možete dobiti SMS od operatera da će, ako se nastavi takva potrošnja, biti naplaćeni prekomerni odnosno nesrazmerni saobraćaj koji je nastao u romingu.\nOva usluga je predviđena za povremeno korišćenje rominga po navedenim uslovima od strane državljana Srbija odnosno svih lica sa registrovanim prebivalištem/boravištem na teritoriji Republike Srbije. Takođe, postoji vremensko ograničenje od 123 dana, koliko SIM kartica maksimalno može da provede u romingu pre nego što se ista smatra zloupotrebljenom.\nNaravno, Vaš operator može da odredi i druge mere sprečavanja zlouporebe kao i kriterijume identifikovanja zloupotrebe, koji se ne mogu generalizovati, ali verujemo da će se ovo veoma retko dešavati.\nSva tri operatera su uskladili svoje cenovnike i već uklonili određene roaming pakete ka zemljama regiona, koji sada više nemaju smisla.\nTakođe, od ove godine cene rominga su dosta niže i u Grčkoj, o čemu je najbolje da se informišete kod svog operatera.\nInternet saobraćaj će biti ograničen za skoro sve pakete kod svih provajdera, no još uvek nisu svi to definisali, pa idemo redom.\nMTS za fizička lica još uvek nije objavio limite, ali za pravna lica tu su limiti za Libero tarife, Libero 9 dobija 4 GB u Zoni 0 (Zapadni Balkan), Libero 19 dobija 7 GB, Libero 39 dobija 8 GB i tako dalje.\nA1 Srbija za INTARIFU nudi samo 1.8 GB mesečno saobraćaja u romingu, NEO 3 ima 2.2 GB, NEO 5 3.1 GB, NEO 12 4.4 GB, NEO 30 5.5 GB detaljnije\nGlobaltel ograničava 10 GB po jednoj kartici mesečno.\nTelenor Srbija takođe ima ograničenja, no manja nego A1, npr. Total 2 može da troši celokupnu količinu interneta – 2 GB, Total 5 – 4.5 GB, Total 7, 5 GB, Total 12 takođe 5 GB, Total 25 ukupno 6.5 GB…. detaljnije\nNajbolje od svega je što, kada iz Srbije uđete u roaming zonu npr. u BiH, možete zvati S. Makedoniju, Crnu Goru, BiH, Albaniju i Srbiju po ceni lokalnog poziva u Srbiji (troše se minuti iz paketa) dok ako niste u romingu tj. nalazite se u svojoj mreži u Srbiji, naplaćivaće se dodatno pozivi po važećem cenovniku ka tim zemljama.


Zabrane i ograničenja - Aviokarta.net\nZabrane i ograničenjaAviokarta.net2015-10-01T11:32:59+00:00\nHome»Zabrane i ograničenja\nNa aerodromima važe veoma stroga pravila ponašanja koja moraju da se poštuju inače posledice po prekršioca mogu biti veoma nezgodne. Zbog osetljivosti na terorističke pretnje bezbednost na aerodromima je na veoma visokom nivou. Ujedno aerodromi predstavljaju i pogranična područja pa je kretanje na njima pod strogim nadzorom granične policije i carinskih službi. Aerodromi su, takođe, i glavne kapije za širenje epidemija pa je sanitarni nadzor na njima posebno naglašen.\nUprskos veoma strogim zabranama na aerodromima, prva sa kojom ćete se sresti po dolasku na neki je zapravo obična i krajnje bezazlena. To je zabrana zadržavanja ispred aerodromskog terminala i ona je nastala iz saobraćajnih i funkcionalnih razloga. Nije poželjno da se ispred terminala stvaraju saobraćajne gužve i tzv. čepovi, već se mora omogućiti brz protok vozila i putnika.\nNa svim aerodromima postoje posebno obeležene trake za kratko zaustavljanje radi iskrcavanja ili ukrcavanja putnika. One se obično nazivaju “one minute stop”, što bi značilo da je u njima dozvoljeno zadržavanje u simboličnom trajanju od jednog minuta. Mnogi aerodromi imaju i zabranu prilaska privatnim vozilima terminalu. Ova mera je antiteroristička i moguća je na aerodromima na Zapadu.\nZabrana pušenja važi na svim svetskim aerodromima i veoma je stroga. Potpuno suprotno mnogim očekivanjima najstroža primena ove zabrane se može sresti u zemljama Bliskog istoka koje inače važe za izrazito pušačke. Na većini aerodroma se primenjuju stroge i visoke kazne za one koji prekrše zabranu pušenja.\nZabrane pušenja se odnose na sve aerodromske zone, a obično je dozvoljeno ispred terminala. Ako postoje posebne prostorije ili boksovi gde je pušenje dozvoljeno onda je to veliko olakšanje za pušače, ali treba imati u vidu da su ovakve prostorije male i često veoma zabačene. Nemojte dozvoliti da zbog jedne cigarete propustite let ili da platite kaznu u visini još jedne avionske karte.\nZabrana korišćenja elektronskih cigareta važi u celom svetu tokom leta, ali na aerodromima može biti i dozvoljena. U Americi je situacija pola-pola, ali treba imati u vidu da je aktuelan trend zabranjivanja elektronskih cigareta u zatvorenim prostorima na isti način na koji je zabranjena i upotreba klasičnih cigareta.\nZabrana fotografisanja i snimanja\nMnogi aerodromi primenjuju strogu zabranu fotografisanja i snimanja unutrašnjosti aerodroma i manevarskih površina. Ove zabrane postoje iz bezbednostnih razloga i iako nemaju nikakve veze sa logikom morate ih poštovati ukoliko su istaknute pošto posledice mogu da bude veoma nezgodne, posebno u arapskim i komunističkim zemljama. Pazite šta fotografišete u Tunisu, Egiptu, Kubi…\nAko postoje ove zabrane one moraju biti istaknute. Fotografisanje običnim fotoaparatima ili pametnim telefonima obično neće predstavljati problem, ali korišćenje profesionalnih fotoaparata i video kamera će svakako biti problem. Za njihovo korišćenje je uvek i svuda potrebna posebna dozvola aerodromskih vlasti.\nZabrana fotografisanja ne postoji na zapadnoevropskim aerodromima je retka. Ipak, treba izbegavati fotografisanje aerodromskih službenika, radnika obezbeđenja ili drugih putnika.\nVeliki broj evropskih aerodroma poseduje specijalno organizovane prostore koji se koriste za fotografisanje i posmatranje aviona. Osmatračnice, vidikovci i otvorene terase su česte i veoma popularne u svetu, i na njima je dozvoljeno fotografisanje aviona. Ovakve terase su često kombinovane i osim za ljubitelje aviona otvorene su i za strasne pušače.\nAerodromi su specifični pošto se prostor nakon carinsko-pasoške kontrole smatra međugraničnom zonom. Zove se još i tranzitna zona ili airside. U ovaj postor ne možete ući ako niste putnik i ne pokažete validnu avionsku kartu. Ako ste pratilac najdalje dokle možete doći je pasoška kontrola. Zona koja se nalazi iza ima poseban status i u njoj važe zakoni za kretanje unutar međugrničnog područja.\nSpoljni delovi aerodroma koji pripadaju manevarskim površinama za opsluživanje aviona su najrestriktivnija zona u kojoj takođe nema slobodnog kretanja. Ovde postoji i ograničeno kretanje za zaposlene na aerodromu. Isto važi i za tehničke delove aerodroma (sortirnice prtljaga, tehničke i službene prostorije).\nNa aerodromima treba paziti da ne zalutate u nedozvoljenu zonu pošto vam to može izazvati velike probleme i dodatne i komplikovane policijske provere zbog čega lako možete propustiti svoj let bez prava na nadoknadu troškova.\nKada se nalazite u objektima koji su posebno osetljivi zbog potencijalnih terorističkih napada morate paziti kako se izražavate. Na aerodromima mogu biti veoma pogubne brutalne šale kojima smo mi u Srbiji skloni. Pominjanje oružja takođe može izazvati podozrive poglede ostalih putnika i velike neprijatnosti vama kada vas “dohvati” aerodromsko obezbeđenje.\nNa aerodromima jednostavno treba zaboraviti na šale koje pominju terorizam, oružje, eksplozije, Al Kaidu i druge terorističke organizacije, bombe, oružje i sve ono što bi slučajnom prolazniku moglo biti sumnjivo. Aerodromi su puni putnika iz različitih zemalja koji govore raznim jezicima pa neće baš svakome vaša šala tako izgledati. Ako na primer ispričate vic na srpskom u kome pomenete reč “bomba” to je jedina reč koju će stranac perfektno razumeti i eto potencijalnog problema.\nProcedure na aerodromu